hotchpotch/miracl-hf-unified huggingface dataset:
নিতম্ব
নিতম্ব বা পাছা হল মানবদেহের পশ্চাদভাগে কটিদেশ এবং দুই পায়ের সংযোগস্থলে অবস্থিত উদ্গত মাংসল অংশবিশেষ। দু'টি নিতম্বের খাঁজে মধ্যবর্তী অংশে থাকে মলদ্বার যা মানুষের পরিপাক তন্ত্রের সর্বশেষ অংশ। বয়ঃসন্ধির সাথে সাথে শরীরে ইস্ট্রোজেন হরমোন প্রবাহিত হওয়ার কারণে নারীর নিতম্ব আকারে বৃদ্ধি পায় এবং সমুন্নত হয়ে ওঠে। সাধারণত নিতম্বের বিশেষ কোন কার্য শরীরে নেই কিন্তু সোজা হয়ে বসে থাকার ক্ষেত্রে মাংসল নিতম্ব দু'টি সাহায্য করে।
নিতম্ব মানবদেহের একটি যৌনসংবেদী অঙ্গ। নারীর নিতম্ব চিরকাল পুুরুষকে আকর্ষণ করেছে এবং কামনার জন্ম দিয়েছে। প্রাচীন ভারতীয় শাস্ত্রে পৃথুলা নারীর স্থুল নিতম্বের প্রশস্তি দেখতে পাওয়া। আদি যুগ থেকে আধুনিক যুগ অবধি নিতম্ব বিশেষ করে পুরুষ চিত্রশিল্পীদের হাতে নানাভাবে অংকিত হয়েছে। নারী-পুরুষের মিলনকালে পুরুষ নারীর নিতম্ব আঁকড়ে ধরে বিশেষ সুখানুভব করে।
প্রত্যেক মানুষের নিতম্বই একটি কামোদ্দীপক অঙ্গ। নিতম্ব দেখে উত্তেজিত হয়ে মানুষ পায়ুকাম করতে চাইতে পারে।
কাশ্মীর
কাশ্মীর (বালটি, গোজরি, পোঞ্ছি / চিভালি, ডোগরি: कश्मीर; কাশ্মীরি: कॅशीर, کشیر; লাদাখি: ཀཤམིར; উইগুর: كەشمىر; শিনা: کشمیر) হল ভারতীয় উপমহাদেশের উত্তরপশ্চিমের একটি অঞ্চল। ১৯শ শতকের মাঝামাঝি পর্যন্ত, কাশ্মীর শব্দটি ভৌগোলিকভাবে শুধু বিশাল হিমালয় এবং পীর পঞ্জল পর্বতমালার উপত্যকাকে নির্দেশনা করা হতো। আজ কাশ্মীর বলতে বোঝায় একটি বিশাল অঞ্চল যা ভারতীয়-শাসিত রাজ্য জম্মু ও কাশ্মীর (এর মধ্যে বিভাগসমূহ রয়েছে: কাশ্মীর উপত্যকা, জম্মু এবং লাদাখ), পাকিস্তানি-শাসিত গিলগিট-বালতিস্তান এবং আজাদ কাশ্মীর প্রদেশ এবং চীন-শাসিত আকসাই চীন এবং ট্রান্স-কারাকোরাম ট্রাক্ট অঞ্চলসমূহ নিয়ে গঠিত।
দ্য টেল অব ডেসপ্যারক্স (চলচ্চিত্র)
দ্য টেল অফ ডেসপ্যারক্স একটি ২০০৮ খ্রিস্টাব্দে মুক্তিপ্রাপ্ত কম্পিউটার অ্যানিমেশন চলচ্চিত্র । এই চলচ্চিত্রটি পরিচালনা করেছিলেন স্যাম ফেল এবং রব স্টিভেনহ্যাগেন । কেট ডিক্যামিলোর একই নামের ২০০৩ খ্রিস্টাব্দে প্রকাশিত ফ্যান্টাসি বইয়ের উপরে এটি নির্মিত হয়েছিল ।
চেঞ্জলিং (চলচ্চিত্র)
চেঞ্জলিং (ইংরেজি ভাষায়: Changeling) ক্লিন্ট ইস্টউড পরিচালিত মার্কিন চলচ্চিত্র। সত্য কাহিনীর উপর ভিত্তি করে নির্মীত এই সিনেমার প্রধান চরিত্রে অভিনয় করেছেন অ্যাঞ্জেলিনা জোলি। বিংশ শতকের প্রথমার্ধে যুক্তরাষ্ট্রের লস এঞ্জেলেস অঙ্গরাজ্যে বহুল আলোচিত "ওয়াইনভিল চিকেন কুপ হত্যাযজ্ঞ" নিয়ে সিনেমার কাহিনী।
বংশীধর বার
বংশীধর বার (জন্ম: ? - মৃত্যু: ৪ জানুয়ারি ১৯৪২) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী। তিনি মেদিনীপুর জেলার কাদুয়ার বাসিন্দা ছিলেন। ১৯৪২ খ্রিস্টাব্দে তিনি ভারত ছাড় আন্দোলনে অংশগ্রহণ করেছিলেন। বেলবনীতে পুলিশের গুলিতে আহত হয়ে মারা যান।
রবীন্দ্র গুহ
রবীন্দ্র গুহ (জন্ম: অক্টোবর ২৫, ১৯৩৪) বাংলা সাহিত্যে হাংরি আন্দোলন ও নিমসাহিত্য আন্দোলনের একজন বিশিষ্ট কবি, গল্পকার ও ঔপন্যাসিক।
রবীন্দ্র গুহর জন্ম বরিশাল জেলার রামচন্দ্রপুর গ্রামে । তাঁর পিতা সতীশচন্দ্র ছিলেন শিক্ষক সগ্ঙীতশিল্পী ও দার্শনিক । মাতার নাম উত্তমাসুন্দরী । রবীন্দ্র গুহ সমাজ বিজ্ঞান ও ইনডাস্ট্রিয়াল ম্যানেজমেন্টে স্নাতকোত্তর । কলকাতা, দুর্গাপুর, ভিলাই ও দিল্লিতে বিভিন্ন সরকারি ও বেসরকারি সংস্হায় কাজ করেছেন ।
১৯৬৩ সালে মলয় রায়চৌধুরী ও সমীর রায়চৌধুরীর সঙ্গে পরিচয়ের পর রবীন্দ্র গুহ প্রথমে হাংরি আন্দোলন - এ যোগ দিয়েছিলেন । ষাটের সকের শেষে তিনি কলকাতা থেকে দুর্গাপুর চলে যান এবং সেখানে মৃণাল বনিক, সুধাংশু সেন, বিমান চট্টোপাধ্যায় প্রমুখের সঙ্গে নিমসাহিত্য নামে একটি পৃথক আন্দোলনের সূত্রপাত ঘটান । নিমসাহিত্য আন্দোলনকারীদের বক্তব্য ছিল যে সাহিত্যের কোনো ইশতাহার হতে পারে না । সত্তর দশকের শেষে নিমসাহিত্য আন্দোলন ফুরিয়ে যায় কেন না ততদিনে পশ্ছিম বাংলায় নকশাল আন্দোলন সমাজকে একটি ভিন্ন রূপ দিয়েছে ।
বাংলার বাইরে জীবনের বেশির ভাগ সময় কাটানোর ফলে তাঁর কবিতা ও গদ্যের বুননকে তিনি একটি ভিন্ন আদল ও আদরা দিতে পরেছেন, যাকে সুকুমার চৌধুরী, অজিত রায়, সুধাংশু সেন, মৃণাল বণিক, বারীন ঘুষাল, কমল চকৃবর্তী, সঞ্জীব নিয়োগী প্রমুখ আলোচক বলেছেন "ডায়াসপোরিক" । নিমসাহিত্য আন্দোলনটি ছিল বাংলা সাহিত্যে কলকাতা কেন্দ্রিকতার বিরুদ্ধে প্রন্তিকের আস্ফালন । রবীন্দ্র গুহ বলেছেন, 'নিমসাহিত্য' একটি গণিত চেতনা; সাহিত্য ও অভিজ্ঞতার বদলকরণ; নতুন ব্যকরণ । সুধাংশু সেন বলেছেন, নিমসাহিত্য স্বৈরসাহিত্য নয়; নিমশব্দ সরাসরি আসে না; নিমশব্দ গঠন করতে হয় ; রবীন্দ্র গুহ নিজস্ব শব্দ ও বাক্য গঠন করে নিমগদ্য ো নিমপদ্য লিখেছেন । আসাম বিশ্ববিদ্যালয়ের উপাচার্য ড. তপোধীর ভট্টাচার্য বলেছেন, রবীন্দ্র গুহ অনবরত নিজেকে ও শিল্প সংবিদকে বিনির্মাণ করেছেন ; জীবনের নতুন নতুন চিহ্ণায়ণ প্রকরণের খঁোজে তিনি সামাজিক ও রাজনৈতিক আকর্ষণের গভীরে প্রবেশ করেছেন; ফলে আত্মিক সংকটের নানা মাত্রা তাঁর লেখায় স্পষ্ট হয়ে উঠেছে ।
সত্যভামা
সত্যভামা শ্রীকৃষ্ণের ১৬১০৮ মহিষীর একতম। ইনি বৃষ্ণিবংশীয় সত্রাজিতের কন্যা। ব্রহ্মবৈবর্ত পুরাণ অনুসারে সত্যভামা দেবী বসুমতী বা বসুন্ধরার অবতার। 
একবার সূর্যদেব দ্বারকার বিশিষ্ট নাগরিক বৃষ্ণি বংশীয় সত্রাজিতের ভ্রাতা প্রসেনকে স্যমন্তক মণি উপহার প্রদান করেন। তখন সত্রাজিৎ সকল দ্বারকাবাসীগণকে সেই মণি দেখার জন্য আমন্ত্রণ জানান। দ্বারকাধীশ শ্রীকৃষ্ণও সেই মণির কথা শ্রবণ করে কৌতূহলী হয়ে সেই মণি দর্শন করতে সত্রাজিতের গৃহে আগমন করেন। কিন্তু শ্রীকৃষ্ণ যখন সত্রাজিতের কাছে স্যমন্তক মণি দেখতে চাইলেন তখন সত্রাজিৎ তাঁকে সন্দেহ করলেন এবং ভাবলেন যে বাসুদেব তার মণিটির কথা শুনে প্রলুব্ধ হয়েছেন এবং সেটি অপহরণ করার অসদুদ্দেশ্য নিয়েই মণিটি দেখতে চেয়েছেন। তিনি স্যমন্তক মণিটি তাঁকে দেখালেন বটে কিন্তু মনে মনে শ্রীকৃষ্ণের নামে কলঙ্ক রটানোর পরিকল্পনা করলেন। সত্রাজিতের বাড়ি থেকে প্রস্থানকালে সত্রাজিতের একমাত্র কন্যা সত্যভামার সঙ্গে শ্রীকৃষ্ণের সাক্ষাৎ ঘটে। সত্যভামাকে দর্শন করা মাত্র শ্রীকৃষ্ণ পরম প্রীত হন এবং তার প্রতি প্রণয়াসক্ত হয়ে তাকে কামনা করেন। সত্রাজিৎতনয়াও শ্রীকৃষ্ণের বলদৃপ্ত, তেজোদীপ্ত অপূর্বমনোহরকান্তি দেখে এবং তাঁকে সুচতুর বাকপটুত্বের সঙ্গে রসালাপ করতে দেখে বিমুগ্ধ হন ও তাঁকে পতিরূপে কামনা করেন। এরপর শ্রীকৃষ্ণ তাঁর বাড়ি থেকে প্রস্থান করা মাত্রই সত্রাজিৎ তার ভাই প্রসেনকে স্যমন্তক মণিটি দিয়ে তাকে আত্মগোপন করে থাকতে বললেন। এরপর তিনি সমগ্র দ্বারকায় প্রচার করে দিলেন যে স্যমন্তক মনিটি অপহৃত হয়েছে এবং দ্বারকেশ্বর দেবকীনন্দন মণিটি দেখে চলে যাওয়ার পরেই মণিটি অদৃশ্য হয়েছে। এইকথা শ্রবণমাত্র শ্রীকৃষ্ণ স্বয়ং ঘটনার প্রকৃত সত্য অনুসন্ধানে প্রবৃত্ত হলেন। বহু অন্বেষণের পর তিনি এক দুর্গম পার্বত্য অঞ্চলে ভল্লুকরাজ জাম্ববানের কাছে স্যমন্তক মণির সন্ধান পেলেন। শ্রীকৃষ্ণ মণিটি তার কাছে প্রার্থনা করলে জাম্ববান তা দিতে অস্বীকৃত হলেন। জাম্ববান বললেন যে যদি যাদবশ্রেষ্ঠ কৃষ্ণ তাকে মল্লযুদ্ধে পরাস্ত করতে পারেন তবেই তিনি মণিটি তাঁকে দিয়ে দেবেন। তখন শ্রীকৃষ্ণ সেই শর্তে সম্মত হলেন এবং বললেন যে যদি জাম্ববান মল্লযুদ্ধে তাঁর কাছে পরাভব স্বীকার করেন তবে স্যমন্তক মণির সাথে সাথে জাম্ববানের পরমাসুন্দরী কন্যা জাম্ববতীকেও স্বয়ং বাসুদেবের হস্তে সমর্পণ করতে হবে। যথানিয়মে মল্লযুদ্ধ আরম্ভ হল। জাম্ববান বীর হলেও মহাবলবান শ্রীকৃষ্ণের সঙ্গে যুদ্ধে অতি সহজেই পরাভূত হলেন। এরপর স্যমন্তক মণি এবং জাম্ববতীকে নিয়ে শ্রীকৃষ্ণ দ্বারকায় প্রত্যাবর্তন করলেন। দ্বারকার পৌর পরিষদে উপস্থিত হয়ে শ্রীকৃষ্ণ যখন সকল কথা বিবৃত করলেন তখন দ্বারকার সকল বিশিষ্ট নাগরিক এই রায় দিলেন যে এই মণি এখন শ্রীকৃষ্ণের, সত্রাজিতের এর উপর আর কোন অধিকার নেই। তখন সত্রাজিৎ তার ভুল স্বীকার করলেন এবং বললেন যে প্রায়শ্চিত্তস্বরূপ তিনি তার একমাত্র কন্যা সত্যভামাকে শ্রীকৃষ্ণের হাতে প্রদান করবেন। কিন্তু শ্রীকৃষ্ণ সত্যভামাকে গ্রহণ করলেও স্যমন্তক মণি গ্রহণ করেননি।
শ্রীকৃষ্ণ ও সত্যভামার দশটি পুত্রসন্তান জন্মে। সত্যভামার গর্ভে কৃষ্ণ যে দশটি পুত্র লাভ করেছিলেন তারা হলেন ভানু, সুভানু, স্বরভানু, প্রভানু, ভানুমান, চন্দ্রভানু, বৃহদ্ভানু, অতিভানু, শ্রীভানু এবং প্রতিভানু।
একদা নারদ কৃষ্ণকে কয়েকটি কল্পবৃক্ষের ফুল দিয়েছিলেন। কৃষ্ণ তা নিজের পত্নীগণের মধ্যে বণ্টন করলেও সত্যভামাকে দিতে ভুলে যান। সত্যভামা এতে কৃশণের উপর অভিমান করেন। কৃষ্ণ তার মান ভাঙ্গাতে ইন্দ্র এর সাথে যুদ্ধ করে কল্পবৃক্ষ নিয়ে আসেন এবং সত্যভামার গৃহ প্রাঙ্গনে রোপণ করেন। 
যদুবংশ ধ্বংস এবং কৃষ্ণের মৃত্যুর পর সত্যভামা অর্জুন কর্তৃক ইন্দ্রপ্রস্থ'এ আসেন। পরে হিমালয় পার হয়ে কলাপগ্রাম গিয়ে কৃষ্ণের ধ্যানে সমাধি লাভ করেন।
পোতালা প্রাসাদ
পোতালা প্রাসাদ হল তিব্বতের লাসা শহরে অবস্থিত তিব্বতি আধ্যাত্মিক প্রধান দলাই লামার বাসস্থান। তিব্বত চিন কর্তৃক অধিগৃহীত হওয়ার পর ১৯৫৯ খ্রিস্টাব্দে চতুর্দশ দলাই লামা তেনজ়িন গিয়াৎসো এই প্রাসাদ ত্যাগ করে তাঁর অনুগামীদের সঙ্গে নিয়ে গোপনে তিব্বত থেকে প্রস্থানপূর্বক ভারতে আগমন করেন এবং ভারত সরকারের আশ্রয় গ্রহণ করেন।
দলাই লামা
দলাই লামা (তিব্বতি: ཏཱ་ལའི་བླ་མ་, আ-ধ্ব-ব: taːlɛː lama "তালে লামা") তিব্বতের আধ্যাত্মিক প্রধান। ইনিই তিব্বতের শাসনতন্ত্রের শীর্ষ পদাধিকারী। তিব্বতি বিশ্বাসানুসারে দলাই লামা করুণাময় বোধিসত্ত্ব অবলোকিতেশ্বরের অবতার। ইনি তিব্বতে রাজকীয় মর্যাদাপ্রাপ্ত ব্যক্তিত্ব। তিব্বতের লাসা শহরে অবস্থিত বিলাসবহুল পোতালা প্রাসাদে দলাই লামা বসবাস করেন। বর্তমান চতুর্দশ দলাই লামা হলেন তেনজ়িন গিয়াত্সো। চীন কর্তৃক তিব্বত অধিগৃহীত হওয়ার পর ১৯৫৮ সালে চতুর্দশ দলাই লামা তাঁর কিছু অনুগামীসহ গোপনে দেশত্যাগ করে ভারতে আগমন করেন এবং সেখানে আশ্রয় গ্রহণ করেন। ইনি তিব্বতে শান্তিরক্ষার ক্ষেত্রে অবদানের জন্য নোবেল শান্তি পুরস্কার লাভ করেছেন।
এ পর্যন্ত পৃথিবীতে চতুর্দশবার দলাই লামার আবির্ভাব ঘটেছে।
চতুর্দশ দলাই লামা
তেনজ়িন গিয়াৎসো (তিব্বতি: བསྟན་འཛིན་རྒྱ་མཚོ་, আ-ধ্ব-ব: [tɛ̃ ́tsĩ càtsʰo] "তেঁছিঁ কিয়াছো" বা "তেঁৎসিঁ কিয়াৎস্‌হো") হলেন চতুর্দশ দলাই লামা। ইনি ১৯৫৯ খ্রিস্টাব্দে তিব্বত থেকে প্রস্থান করে ভারতে আশ্রয় গ্রহণ করেন। তিব্বতে শান্তিরক্ষার ক্ষেত্রে অবদানের জন্য ইনি নোবেল শান্তি পুরস্কার লাভ করেন।
তাঁর জন্মের নাম ছিল লামো থোঁডুপ (লাসা তিব্বতি: ལྷ་མོ་དོན་འགྲུབ་, আ-ধ্ব-ব: [l̥ámo tʰø̃ ̀ɖup] "হ্লামো থ্যোঁডুপ্‌")।
তরুণ মজুমদার
তরুণ মজুমদার (জন্ম: ১৯৩১) একজন ভারতীয় বাঙালি চিত্রপরিচালক। তিনি গত পঞ্চাশ বছরেরও বেশি সময় ধরে চলচ্চিত্র পরিচালনা করে আসছেন। তিনি তাঁর পরিচালিত চলচ্চিত্রের মাধ্যমে মূলত বাঙালি সমাজ এবং সংস্কৃতিকে তুলে ধরেছেন। তাঁর অনেকগুলি চলচ্চিত্রই সাহিত্য নির্ভর। প্রথম জীবনে যাত্রিক ছদ্মনামে তার পরিচালিত সিনেমা মুক্তি পায়। তিনি বিমল কর, শীর্ষেন্দু মুখোপাধ্যায়, বিভূতিভূষণ বন্দ্যোপাধ্যায় এবং তারাশঙ্কর বন্দ্যোপাধ্যায়ের সাহিত্যকীর্তি বড়পর্দায় তুলে ধরেছেন। তাঁর পরিচালিত চলচ্চিত্রে অনেক সময়েই রবীন্দ্রনাথের গানের ব্যবহার থাকে। তিনি তাঁর সমসাময়িক অন্যান্য চলচ্চিত্রকার যেমন সত্যজিৎ রায়, মৃণাল সেন, তপন সিংহ প্রভৃতি পরিচালকদের মত সমালোচকদের বিপুল সাড়া না পেলেও তিনি নিয়মিত ভাবে বক্স অফিস হিট ছবি নির্মাণ করে চলেছেন।
দাদার কীর্তি
দাদার কীর্তি ১৯৮০ খ্রিস্টাব্দে মুক্তিপ্রাপ্ত একটি ভারতীয় বাংলা চলচ্চিত্র ।
কেদার (তাপস পাল) একজন সাদাসিধা সরল মনের ছেলে । তিন বার বিএ পরীক্ষায় পাস করতে না পারলে তার বাবা অত্যন্ত রেগে যান এবং তাকে বিহারের একটি শহরে তার কাকার কাছে পাঠিয়ে দেন । সরল মনের ছেলে কেদার কাকার বাড়িতে এসে খুড়তুতো ভাই সন্তুর (অয়ন বন্দ্যোপাধ্যায়) বন্ধুবান্ধবদের হাসিঠাট্টার শিকার হয় । এদের নেতা ছি ভোভম্বল (অনুপ কুমার।।
কেদার সরস্বতী (মহুয়া রায়চৌধুরী) নামের একটি মেয়ের প্রেমে পড়ে । সে ছিল খুব কড়া গোছের সিরিয়াস মেয়ে । সরস্বতীর বোন বিনির (দেবশ্রী রায়) সাথে আবার সন্তুর বিয়ের ঠিক হয়ে ছিল। সরস্বতীর বাবা মাও কেদারের সরলতায় খুশি হয় এবং সরস্বতীও তার প্রতি নরম মনোভাব দেখায় । ভোম্বলদার কেরামতিতেই দুজনের মধ্যে ভালবাসার পূর্বভাগ আরম্ভ হয়। কিন্তু ভোম্বল এবং তার দলের কলকাঠিতে তাদের দুজনের মধ্যে ভুলবোঝাবুঝি হয় । সরস্বতী কেদারের উপর ভীষন বিরক্ত এবং রেগে ওঠে এবং সে ভাগলপুরের অন্য একটি ছেলেকে বিয়ে করতে রাজি হয়। কিন্তু পরে ভোম্বলদাই এই সমাধান করে। শেষ অবধি সব সমস্যা মিটে যায় এবং ভালবাসা জয়ী হয়। এই সিনেমাটি মজা এবং হাস্যরসে পরিপূর্ণ।
ফারুগ ফারোখ্‌জদ
ফারুগ ফারোখ্‌জদ () (৫ই জানুয়ারি, ১৯৩৫ — ১৩ই ফেব্রুয়ারি, ১৯৬৭) ইরানের বিখ্যাত নারীবাদী কবি ও চলচ্চিত্র পরিচালক ছিলেন। অনেকের মতে তিনি বিংশ শতকে ইরানের সবচেয়ে গুরুত্বপূর্ণ নারী কবি। আধুনিক কবিতায় তার বিশেষ পারদর্শিতা ছিল এবং তিনি প্রচলিত বিশ্বাস ও সংস্কারের তীব্র সমালোচক ছিলেন।
১৯৯৯ সালে আব্বস কেয়রোস্তামির বহুল প্রশংসিত চলচ্চিত্র বদ ম র খহাদ বোর্দ মুক্তি পায়। সিনেমাটির ইংরেজি নাম ছিল "The Wind Will Carry Us"। এই ছবির নাম ফারোখ্‌জদের একটি কবিতার শিরোনাম থেকে নেয়া এবং সিনেমার মধ্যেও এই কবিতাটি আছে।
বিক্রম সংবৎ
বিক্রম সংবৎ (দেবনাগরী: विक्रम संवत) ভারতীয় নৃপতি বিক্রমাদিত্য কর্তৃক প্রবর্তিত একটি অব্দবিশেষ। এটি ভারতের একটি বহুল প্রচলিত অব্দ এবং নেপালের জাতীয় অব্দ। বিক্রম সংবৎ জাতীয় অব্দ হিসেবে স্বীকৃত হলেও এর পাশাপাশি গ্রেগোরিয়ান বর্ষপঞ্জি এবং নেপাল সংবতের প্রচলনও নেপালে ব্যাপকভাবে রয়েছে।
উজ্জয়িনী নগরীর চন্দ্রবংশীয় রাজা বিক্রমাদিত্য শকদের পরাজিত করে তাঁর বিজয়োপলক্ষে ৫৬ খ্রিস্টপূর্বাব্দে প্রবর্তন করেন চান্দ্র অব্দ বিক্রম সংবৎ। বিক্রম সংবৎ গ্রেগোরিয়ান বর্ষপঞ্জি থেকে ৫৬.৭ বছর এগিয়ে রয়েছে। এটি একটি চান্দ্রাব্দ এবং প্রাচীন সূর্যসিদ্ধান্ত অনুসারে তিথি মতে গণিত হয় এই অব্দের মাস এবং দিনাঙ্ক। উত্তর ভারত এবং নেপালে এই অব্দে নববর্ষারম্ভ হয় চান্দ্র চৈত্র মাসের শুক্লা প্রতিপদ তিথিতে। কিন্তু পশ্চিম ভারতে এই একই অব্দ আরম্ভ হয় চান্দ্র কার্তিক মাসের শুক্লা প্রতিপদ তিথিতে।
নেপাল সংবৎ
নেপাল সংবৎ (নেপালি: नेपाल सम्बत) মূলত নেপালের কাঠমাণ্ডু উপত্যকায় প্রচলিত একটি চান্দ্র অব্দবিশেষ। ২০ অক্টোবর ৮৭৯ খ্রিস্টাব্দ থেকে এই পঞ্জিকা গণনা শুরু হয় এবং ২০শ শতাব্দীতে এসে এটি দাপ্তরিকভাবে বাতিল হওয়ার পূর্ব পর্যন্ত দৈনন্দিন কাজে ব্যবহৃত হত। বিভিন্ন মুদ্রা, পাথর, কপারের প্লেটে খোদাই, রাজকীয় ডিক্রি, কালানুক্রম, হিন্দু ও বৌদ্ধ পান্ডুলিপি, আইনি দলিলপত্র ও অন্যান্য পত্রাদিতে দেখা যেত।
তিন বছর পর পর "অনল" (अनाला) নামে একটি মাস যুক্ত হত।
বীর্যস্খলন
বীর্যস্খলন () হলো পুরুষ মানুষের যৌন চরমানন্দের সময় লিঙ্গ থেকে বীর্য নিষ্ক্রমণ। যৌনসঙ্গম বা হস্তমৈথুন কালে যখন পুরুষের শিশ্নটি (পুং জননাঙ্গ বা লিঙ্গ) যৌন উত্তেজনায় সোজা হয়ে ওঠে এবং যৌনউত্তেজনার চরম পর্যায়ে তখন তা থেকে রেতঃ অর্থাৎ বীর্য স্খলিত হয়, এই ঘটনাকেই বলা হয় "বীর্যপাত" বা "'বীর্যস্খলন"। বীর্যপাতের মাধ্যমে পুরুষের চরমানন্দ লাভ হয়। নারীর চরমানন্দে কোনও রূপ বীর্যপাত হয় না।
বয়ঃসন্ধ -বয়ঃসন্ধিকাল
Ejaculate is jellylike and fails to liquify.
Most samples liquify. Some remain jellylike.
Ejaculate liquifies within an hour.
ট্রুম্যান ক্যাপোটি
ট্রুম্যান ক্যাপোটি (ইংরেজি ভাষায়: Truman Capote) (৩০শে সেপ্টেম্বর, ১৯২৪ - ২৫শে আগস্ট, ১৯৮৪) প্রখ্যাত মার্কিন ছোট গল্পকার, ঔপন্যাসিক, নাট্যকার এবং নন-ফিকশন লেখক। তার বেশ কিছু রচনা সাহিত্যে ক্লাসিকের মর্যাদা পেয়েছে। এর মধ্যে সবচেয়ে উল্লেখযোগ্য ছোট উপন্যাস ব্রেকফাস্ট অ্যাট টিফানিস (১৯৫৮) এবং নন-ফিকশন উপন্যাস ইন কোল্ড ব্লাড (১৯৬৬)। ক্যাপোটির গল্প-উপন্যাস ও চিত্রনাট্য থেকে কমপক্ষে ২০টি সিনেমা ও টেলিভিশন ড্রামা নির্মীত হয়েছে।
ছাতক সিমেন্ট
ছাতক সিমেন্ট বা ছাতক সিমেন্ট কোম্পানি লিমিটেড বাংলাদেশের প্রথম এবং সবচেয়ে পুরাতন সিমেন্ট কারখানা, যা সিলেটের ছাতক উপজেলায় সুরমা নদীর তীরে অবস্থিত। বর্তমানে এটি বি.সি.আই.সি এর ১টি প্রতিষ্ঠান। ১৯৪১ সালে "আসামবেঙ্গল সিমেন্ট কোম্পানি" নামে এ সিমেন্ট কারখানাটি স্থাপিত হয়। বার্ষিক উতপাদন ক্ষমতা ২ লক্ষ ৩৩ হাজার মে.টন।এর কাঁচামাল চুনাপাথর ভারতের মেঘালয় থেকে আমদানি করা হয় এ ছাড়া টেকেরঘাট এর নিজস্ব পাথর উত্তোলন কেন্দ্র থেকেও পাথর সংগ্রহ করা হয়। ছাতক সিমেন্ট আসামে রফতানি করা হয়।
যৌন অঙ্গ
যৌন অঙ্গ বা যৌনাঙ্গ বা প্রাথমিক যৌন বৈশিষ্ট্য হচ্ছে শরীরের সে সকল অঙ্গ যেগুলো যৌন প্রজননে সংশ্লিষ্ট এবং প্রজনন তন্ত্রের অংশ। উন্নত প্রাণীতে এটি নিচের অংশগুলো নিয়ে গঠিত :
পায়ূপথ এবং মলাধার প্রজননের সঙ্গে সংশ্লিষ্ট নয় বলে একে সাধারণত যৌনাঙ্গ হিসেবে চিহ্নিত করা হয় না, তাছাড়া পায়ুপথের নিজস্ব যৌন উত্তেজনাও মূলত নেই, উত্তেজনা এসে থাকলে সেটা মনস্তত্ত্বগত হতে পারে। তবে যেহেতু মানুষ পায়ূকাম করছে এবং এতে পায়ূপথ/মলদ্বর ও মলাধার ব্যবহৃক হয় তাই এ দুটিকে যৌনাঙ্গ হিসেবে গণ্য করা যায় তবে মূল অর্থে সেটি সঠিক নয়।
কুহেলি
কুহেলি ১৯৭১ খ্রিস্টাব্দে মুক্তিপ্রাপ্ত একটি ভারতীয় বাংলা রহস্য চলচ্চিত্র। ছবিটি পরিচালনা করেছিলেন তরুণ মজুমদার অভিমন্যু ছদ্মনামে।
বিশ্বজিৎ চ্যাটার্জী, সন্ধ্যা রায়, সুমিতা সান্যাল, অজিতেশ বন্দ্যোপাধ্যায়, সত্য বন্দ্যোপাধ্যায়, রবি ঘোষ, শেখর চট্টোপাধ্যায়, ছায়া দেবী, উৎপল দত্ত, দেবশ্রী রায় (শিশুশিল্পী)
পাহাড় জঙ্গলে ঘেরা শহর নিঝুমগড়ে আসেন সেবা মিত্র (সুমিতা সান্যাল)। সেখানকার রায়কুঠির মালিক শঙ্কর রায়ে (বিশ্বজিৎ চট্টোপাধ্যায়)র একমাত্র শিশুকন্যা রেণু (দেবশ্রী রায়)র গভর্নেসের দায়িত্ব নিয়ে। গোটা রায়কুঠি বাড়িটা আলো আঁধারি রহস্যে ভরা। তিনি আস্তে আস্তে বুঝতে পারেন গুপ্ত অতীত লুকিয়ে আছে ঘটতে থাকা রহস্যের পেছনেই। বহু আগে ঘটে যাওয়া দুটি খুনের ইতিহাস জানতে পারলে রহস্যের উন্মোচন হবে। চাকর লক্ষণের ( রবি ঘোষ) কাছ থেকে তিনি শোনেন বাড়িটি প্রায় ভুতুড়ে ও হানাবাড়ির কুখ্যাতি পেয়েছে স্থানীয় লোকের কাছে। বাড়ির বৃদ্ধা পরিচারিকা মানদা দি (ছায়া দেবী)র কাছে নিয়মিত আসে ও আশ্রয় চায় গৃহকর্তা শঙ্করের জেঠতুতো ভাই সত্যভূষন। সত্যভূষন (অজিতেশ বন্দ্যোপাধ্যায়) তার চরিত্র ও উচ্ছৃঙ্খলতার জন্যে সম্পত্তি হতে বঞ্চিত। সে ক্রমাগত প্রতিশোধ নেওয়ার চেষ্টা করে শঙ্করের ওপর। অন্যদিকে আছেন পারিবারিক বন্ধু ও শুভাকাঙ্ক্ষী ডক্টর চৌধুরী (সত্য বন্দ্যোপাধ্যায়) যিনি বহুকাল থেকে এই পরিবারের সাথে যুক্ত, শঙ্কর ও অপর্না (সন্ধ্যা রায়) র বিবাহ তিনিই দিয়েছেন। তার উদ্দেশ্যই বা কি? সাহসী সেবা একা একাই তদন্ত শুরু করেন ও জানতে পারেন শঙ্করের স্ত্রী অপর্নাকে রহস্যজনকভাবে হত্যা করা হয় এবং শঙ্কর নিজেও অভিযুক্ত হয়েছিল এই হত্যায়। একইদিনে তাদের ড্রাইভারকেও কে বা কারা গুলি করে খুন করে। বেকসুর খালাস পেলেও শঙ্কর অনুতাপে নিয়মিত দগ্ধ হয়। পার্শ্ববর্তী জঙ্গলে রোজ রাত্রে অপর্নার মতোই দেখতে এক মহিলা গান গেয়ে হেঁটে বেড়ান। পুরো ব্যাপারটি গভীর এবং সম্পত্তি হাতানোর পুরোনো চক্রান্তের অংশ তা বুঝতে পারেন সেবা। পুলিশের সাহায্যে আসল অপরাধী ধরা পড়ে শেষ দৃশ্যে।
ক্রিয়েটিভ কমন্স লাইসেন্স
ক্রিয়েটিভ কমন্স (সিসি) লাইসেন্স হল এমন কিছু পাবলিক কপিরাইট লাইসেন্সের সমষ্টি, যা অন্য কোনো কপিরাইটযুক্ত কাজের মুক্ত বিতরণ সক্ষম করে। একটি সিসি লাইসেন্স ব্যবহারের মাধ্যমে লেখক তার তৈরিকৃত কাজ/লেখা অন্যকে ব্যবহার, শেয়ার করার অধিকার, এবং তার মূল কাজের উপর ভিত্তি করে নতুন কিছু নির্মাণের অধিকার প্রদান করে। সিসি একজন লেখককে নমনীয়তা উপলব্ধ করতে সক্ষম (উদাহরণ স্বরূপ, তারা কেবলমাত্র নিজের কাজের অ-বাণিজ্যিক ব্যবহারের অনুমতি প্রদান করতে পারে)।
বিভিন্ন ধরনের সিসি লাইসেন্স রয়েছে। লাইসেন্সসমূহ বিভিন্ন সংযোজনের উপর ভিত্তি করে পৃথকৃত হয় যা মূলত বিতরণের শর্ত সম্বলিত শর্ত। যা প্রাথমিকভাবে ২০০১ সালে প্রতিষ্ঠিত মার্কিন অলাভজনক সংগঠন ক্রিয়েটিভ কমন্স কর্তৃক ডিসেম্বর ১৬, ২০০২ সালে প্রকাশিত হয়। বর্তমানে লাইসেন্স স্যুটের ১.০ থেকে ৪.০ সংখ্যাযুক্ত পাঁচটি সংস্করণ রয়েছে। , ৪.০ লাইসেন্স স্যুটটি বর্তমানে সর্বশেষ স্যুট।
সিসি লাইসেন্সসমূহ বেশকিছু অধিকার প্রকাশ করে থাকে। স্বত্বাধীন কাজ বা প্রকাশনার অবাণিজ্যিক কাজে বৈশ্বিক ব্যবহারের মত বিভিন্ন অধিকার দিয়ে থাকে। বিভিন্ন লাইসেন্সের প্রকৃতি চার ধরনের হয়ে থাকে।
সূত্র:
সূত্র:
মূল অ স্থানীয় ক্রিয়েটিভ কমন্স লাইসেন্স লিখা হয়েছিল যুক্তরাষ্ট্রের আইনি সিস্টেমকে মাথায় রেখে, তাই বিভিন্ন বাক্যে কথন স্থানীয় আইনে বেমানান হতে পারে এবং বিভিন্ন বিচারব্যবস্থায় বিবেচ্য লাইসেন্স রেন্ডার করতে পারে। এই সমস্যা মোকাবেলায়, ক্রিয়েটিভ কমন্স এর বিভিন্ন অনুমোদনকারীদের স্থানীয় আইন প্রতিপালনের নির্দেশনা প্রদান করে যেটি "ক্রিয়েটিভ কমন্স এখতিয়ার পোর্ট" নামে পরিচিত। জুলাই ২০১১ অনুসারে, ক্রিয়েটিভ কমন্স লাইসেন্সের বিশ্বব্যাপী ৫০টি বিচারব্যবস্থায় অনুদিত।
ক্রিয়েটিভ কমন্স লাইসেন্সের সর্বশেষ সংস্করণ ৪.০, প্রকাশ করা হয় ২০১৩ সালের ২৫ নভেম্বর, যা সাধারণ বিচারব্যবস্থায় প্রযোজ্য এবং সাধারণত পোর্ট প্রয়োজন বোধ করেন না, এমন জেনেরিক লাইসেন্স আছে। লাইসেন্সের সংস্করণ ৪.০ -এ নতুন কোন পোর্ট বাস্তবায়ন করা হয়নি। সংস্করণ ৪.০ পোর্ট সংস্করণকে নিরুৎসাহিত করে এবং একক বৈশ্বিক সংস্করণকে উৎসাহিত করে।
পদ্মসম্ভব
পদ্মসম্ভব (দেবনাগরী:पद्मसम्भव, ) (অর্থাৎ পদ্ম থেকে যিনি সম্ভূত) হলেন একজন বিশ্বখ্যাত বৌদ্ধভিক্ষু যিনি খ্রিস্টীয় অষ্টম শতাব্দীতে তিব্বত এবং তৎসংলগ্ন হিমালয়ের পার্বত্য অঞ্চলসমূহে বজ্রযান বৌদ্ধধর্ম প্রচার করেন এবং বৌদ্ধধর্মের র্ন্যিং-মা ধারার প্রবর্তন করেন। হিমালয়ের কোলে অবস্থিত এই অঞ্চলে ইনি গুরু রিনপোছে এবং বজ্রগুরু নামেই খ্যাত।
তিব্বতী বৌদ্ধ গ্রন্থসম্ভারে প্রাপ্ত দুইটি গ্রন্থে পদ্মসম্ভবকে রচয়িতা হিসাবে স্বীকার করা হয়ে থাকে। এর মধ্যে মান-ঙ্গাগ-ল্তা-বা'ই-ফ্রেং-বা () গ্রন্থটি গুহ্যগর্ভতন্ত্রের ত্রয়োদশ অধ্যায়ের টীকাভাষ্যবিশেষ। আর্যপায়পাশপদ্মমালাপিন্ডার্থবৃত্তি বা 'ফাগ্স-পা-থাব্স-ক্যি-ঝাগ্স-পা-পাদ্মো-'ফ্রেং-গি-দোন-ব্স্দুস-পা'ই-'গ্রেল-পা () নামক অপর গ্রন্থটি উপায়পাশপদ্মমালানাম নামক মহাযোগ তন্ত্রের টীকাভাষ্য বিশেষ।
পদ্মসম্ভবের পঁচিশজন প্রধান শিষ্য বা র্জে-'বাংস-ন্যের-ল্ঙ্গার () তালিকাটি নিম্নরূপ -
বাহারিস্তান-ই-গায়বী
বাহারিস্তান-ই-গায়বী মির্জা নাথান রচিত একটি প্রধান ঐতিহাসিক নথী যা মুঘল সম্রাট জাহাঙ্গীরের (১৬০৫ - ১৬২৭) অধিনস্ত বঙ্গ, কুচ বিহার, আসাম এবং বিহারের ইতিহাস লেখার ক্ষেত্রে প্রাথমিক উৎস হিসেবে অত্যন্ত গুরুত্বপূর্ণ। এটি মুঘল সম্রাজের অন্যান্য ইতিহাসের মত নয় যা, সম্রাটের আদেশে রাজ সভার কোন ইতিহাস লেখক, সাম্রাজ্যের সকল বিষয় সম্পর্কে লিখেছেন। বাহারিস্তান-ই-গায়বী শুধু মাত্র বঙ্গ এবং এর আশে পাশের অঞ্চল সম্পর্কিত ব্যাপার গুলো নিয়ে লেখা হয়েছে।
আলাউদ্দিন ইসফাহান, ওরফে মীর্জা নাথান, যাকে সম্রাট জাহাঙ্গীর "সিতাব খান" উপাধিতে ভূষিত করেছিলেন। তার পিতা মালিক আলি, পরবর্তীতে ইহতিমাম খান নামে পরিচিত, যিনি ১৬০৮ সালে ইসলাম খান চিশতীর সাথে মোঘল নৌবহরের সেনাপতি "মীর বাহর" হিসেবে নিযুক্ত হয়ে বঙ্গে এসেছিলেন। মীর্জা নাথান বেশির ভাগ অঞ্চলেরই রাজনৈতিক ঘটনা এবং সাধারণ জীবনযাত্রা অবলকলন করেছেন এবং তা তিনি তার ব্যক্তিগত অভিজ্ঞতা থেকে লিখে রেখেছিলেন। ইসলাম খানের রাজত্বে তিনি খাজা ওসমান ও প্রতাপাদিত্যের বিরুদ্ধে যুদ্ধে অংশ নেন, কিন্তু পরবর্তী সময়ে তিনি কামরূপে যুদ্ধে নিযুক্ত ছিলেন।
যখন যুবরাজ শাহজাহান তার পিতা জাহাঙ্গীরের বিরুদ্ধে বিদ্রোহ করেন এবং বঙ্গে আসেন, মীর্জা নাথান তার সঙ্গে যোগ দেন এবং তাকে যুদ্ধ পরিচালনায় সহায়তা করেন, কিন্তু যখন যুবরাজ ডেক্কানের উদ্দেশ্যে বঙ্গ ত্যাগ করেন, মীর্জা নাথান আত্মগোপন করেন এবং এর পরে তার নাম আর শোনা যায়নি। বিশ্বাস করা হয় তিনি অবশর জীবন যাপন করতেন এবং গায়বী (অদৃশ্য) নাম ধারণ করেছিলেন। কামরূপ, কুচবিহার এবং আসামে মুঘল বিজয়ের ব্যপারে মীর্জা নাথান পুঙ্খানুপুঙ্খ এবং স্পষ্ট বর্ণনা দিয়েছেন। তার বাহারিস্তান বর্ণনাতে মুঘল অধুস্বিত অঞ্চল ভুলুনা তে মগের বিভিন্ন হামলা এবং চট্টগ্রামে মুঘলদের বিভিন্ন হামলার কথা পাওয়া যায়; আরাকানী এবং পর্তুগিজ উৎসে এ বিষয়ে খুব সংক্ষিপ্ত বর্ণনা রয়েছে।
ফ্রান্সের, প্যারিসে অবস্থিত "বেবলোথিকা ন্যাশনাল" জাতীয় গ্রন্থাগারে যদুনাথ সরকার বাহারিস্তান-ই-গায়বী এর পান্ডুলিপি খুজে পাওয়ার আগ পর্যন্ত বহু সময় ধরে এটি অজানা ছিল। এ বিষয়ে বিশেষজ্ঞদের দৃষ্টি আকর্ষণ করার লক্ষ্যে স্যার জদুনাথ সরকার এ বিষয়ে বেশ কয়েকটি প্রবন্ধ রচনা করে বিভিন্ন জার্নালে প্রকাশ করেন। ঢাকা বিশ্ববিদ্যালয়ে এর একটি অনুলিপি কিনে আনলে, ফার্সি প্রফেশন এম.আই বোরাহ এটি ইংরেজিতে অনুবাদ করেন। আসাম সরকার ১৯৩৬ সালে এটি প্রকাশ করে। বইটি দুইটি বড় খন্ডে বিভক্ত, যা আকারে প্রায় এক হাজার ছাপানো পাতার সমান। ইংরেজি অনুবাদে বোরাহ খুবই পান্ডিত্যের সাথে বিভিন্ন শব্দের এবং ভৌগোলিক স্থানের প্রাচুর্যপূর্ণ টীকা উল্লেখ্য করেছেন। বইটি "'দফতর" নামে বিভিন্ন অংশে বিভক্ত। "ইসলামনামা" নামক প্রথম দফতরে ইসলাম খানের সুবেদারি সম্পর্কিত বিভিন্ন তথ্য নিয়ে লেখা, দ্বিতীয় দফতরে কাসিম খান চিশতীর সুবেদারি সম্পর্কে লেখা। "ইব্রাহিমনামা" নামক তৃতীয় দফতরে উল্লেখ আছে ফাতেহ-ই-জঙ্গ এর সুবেদারি সম্পর্কিত বিভিন্ন তথ্য, এবং শেষ দফতরে রয়েছে বিদ্রোহী যুবরাজ শাহজাহান কর্তৃক বঙ্গে রাজত্ব কায়েমের তথ্য, যার নাম হল "ওয়াকিয়াত-ই-জাহানশাহী"।
মীর্জা নাথান পুরো বইতে মাত্র চারটি স্থানে সম্পূর্ণ তারিখ (যার দিন, মাস এবং বছর রয়েছে) ব্যবহার করেছেন, এর মধ্যে তিনটি তার নিজের বর্ণনাতেই বাতিল হয়েছে। বইতে ব্যবহৃত ইসলামিক মাস (রমজান, ইদ, মুহার্‌রম) এবং অন্যান্য উৎস এবং ঘটনা বইয়ে বর্ণিত ঘটনা সমূহের একটি ক্রম পাওয়া যায়। বিশেষজ্ঞগণের মতে ১৬৩২ সালের আগেই প্রথম দুইটি দফতর লেখা হয়েছিল এবং বাকী দুটো দফতর ১৬৪২ এর আগে রচিত হয়েছিল।বাহারিস্তান-ই-গায়বী এর ডিজিটাল সংস্করণ
ফুলেশ্বরী
ফুলেশ্বরী তরুণ মজুমদার পরিচালিত ১৯৭৪ খ্রিস্টাব্দে মুক্তিপ্রাপ্ত একটি ভারতীয় বাংলা চলচ্চিত্র । চলচ্চিত্রটিতে মুখ্য ভূমিকায় অভিনয় করেছিলেন সন্ধ্যা রায় এবং সমিত ভঞ্জ । সঙ্গীত পরিচালনা করেন হেমন্ত মুখোপাধ্যায় । চলচ্চিত্রটি প্রযোজনা করেন ছায়াবাণী প্রাইভেট লিমিটেড ।
পালানিয়াপ্পন চিদম্বরম
পালানিয়াপ্পন চিদম্বরম (তামিল: பழனியப்பன் சிதம்பரம்) (জন্ম- ১৬ সেপ্টেম্বর ১৯৪৫) হলেন একজন প্রখ্যাত ভারতীয় রাজনীতিক ও অর্থনীতিবিদ এবং বর্তমানে ভারতীয় গণরাজ্যের কেন্দ্রীয় স্বরাষ্ট্র মন্ত্রী।
করুণানিধি মুথুবেল
করুণানিধি মুথুবেল (তামিল: கருணாநிதி முத்துவேல்) ছিলেন বিশিষ্ট ভারতীয় রাজনীতিক এবং ভারতের তামিল নাড়ুর সাবেক মুখ্যমন্ত্রী।
তরুণ গগৈ
তরুণ গগৈ () (জন্ম: ১ এপ্রিল ১৯৩৬) হলেন ভারতের অসম রাজ্যের একজন বিশিষ্ট রাজনীতিবিদ এবং বর্তমানে অসমের মুখ্যমন্ত্রী। তরুণ গগৈ ১৯৩৬ সালের ১ এপ্রিল অসমের যোরহাট জেলার রাঙ্গাজান চা-বাগানে জন্মগ্রহণ করেন। তিনি অসমের যোরহাট গভর্নমেন্ট বয়েজ় স্কুল থেকে মাধ্যমিক ও উচ্চমাধ্যমিক স্তরের শিক্ষালাভ করেন এবং যোরহাটের জে. বি. কলেজ থেকে স্নাতক স্তরে উত্তীর্ণ হন। এরপর তিনি গুয়াহাটি বিশ্ববিদ্যালয় থেকে আইনে স্নাতক ডিগ্রি লাভ করেন। ১৯৭১ সালে তিনি প্রথমবার লোকসভায় নির্বাচিত হন। এরপর ১৯৭৭, ১৯৮৩ এবং ১৯৯১ সালে তিনি লোকসভার সদস্য হিসাবে নির্বাচিত হন। ১৯৯১ থেকে ১৯৯৩ পর্যন্ত তিনি ভারতের কেন্দ্রীয় খাদ্যমন্ত্রী (স্বাধীন দায়িত্বপ্রাপ্ত রাজ্যমন্ত্রী) ছিলেন এবং ১৯৯৩ থেকে ১৯৯৫ পর্যন্ত খাদ্য প্রক্রিয়াকরণ দফতরের মন্ত্রী ছিলেন। ১৯৯৬ থেকে ১৯৯৮ পর্যন্ত তরুণ গগৈ মার্ঘেরিটা বিধানসভা কেন্দ্র থেকে জয়ী হয়ে অসম বিধানসভার সদস্য ছিলেন। ১৯৯৯ সালে তিনি আবার লোকসভার সদস্য হিসাবে নির্বাচিত হন। ২০০১ সালে তরুণ গগৈ অসমের মুখ্যমন্ত্রী হিসাবে দায়িত্ব গ্রহণ করেন। ২০০৬ সালের নির্বাচনেও তরুণ গগৈয়ের নেতৃত্বাধীনে ভারতীয় জাতীয় কংগ্রেস পুনরায় জয়লাভ করে এবং শ্রী গগৈ দ্বিতীয়বারের জন্য অসমের মুখ্যমন্ত্রী পদাভিষিক্ত হন।
১৯৬৮ সনে তরুণ গগৈ যোরহাট পৌরসভা সদস্য হিসাবে নির্বাচিত হন।।
২০০১ সনের ১৭ মে তারিখে তরুণ গগৈ অসমের ত্রয়োদশ মুখ্যমন্ত্রী হিসাবে কার্যভার গ্রহণ করেন। এর পরে ২০০৬ এবং ২০১১ সনে তৃতীয়বার সমষ্টির অসমের মুখ্যমন্ত্রী হিসাবে নির্বাচিত হন।
মাণিক সরকার
মাণিক সরকার (জন্ম ২২ জানুয়ারি, ১৯৪৯) হলেন ভারতের বিশিষ্ট রাজনীতিবিদ এবং ১৯৯৮ সালের মার্চ মাস থেকে ভারতের ত্রিপুরা রাজ্যের মুখ্যমন্ত্রী। তিনি ভারতের মার্কসবাদী কমিউনিস্ট পার্টির একজন পলিটব্যুরো সদস্য। মার্চ ২০০৮ সালে তিনি বামফ্রন্টের নেতা হিসেবে শপথ নেন এবং ত্রিপুরায় কোয়ালিশন সরকার গঠন করেন। ২০১৩ সালের লোকসভার নির্বাচনে তিনি চতুর্থবারের মতো মুখ্যমন্ত্রী নির্বাচিত হন।
দৈনিক ভোরের কাগজ
দৈনিক ভোরের কাগজ বাংলাদেশের একটি সংবাদপত্র। এটি ঢাকা হতে প্রকাশিত হয়। বর্তমানে এর সম্পাদকের দায়িত্ব রয়েছেন শ্যামল দত্ত।
দৈনিক ভোরের কাগজ-এর নিয়মিত আয়োজনের মধ্যে রয়েছে- প্রথম পাতা, শেষ পাতা, অন্যান্য খবর, সম্পাদকীয়, মুক্তচিন্তা, চিঠিপত্র, এই দেশ, এই জনপদ, খেলার খবর, রাশিফল, অর্থনীতি, ফ্যাশন, সাহিত্য সাময়িকী, মেট্রো, অন্যপক্ষ-সহ আরো অনেক আয়োজন।
সাময়িকী হিসেবে রয়েছে ফ্যাশন, সাহিত্য সাময়িকী, মেট্রো, অন্যপক্ষ।
শরদ পওয়ার
শরদচন্দ্র গোবিন্দরাও পওয়ার (মরাঠি: शरदचंद्र गोविंदराव पवार; জন্ম: ১২ ডিসেম্বর, ১৯৪০), যিনি শরদ পওয়ার নামেই খ্যাত, হলেন ভারতের মহারাষ্ট্র রাজ্যের একজন বিশিষ্ট রাজনীতিক। ইনি ১৯৯৯ সালে গঠিত জাতীয়তাবাদী কংগ্রেস পার্টির প্রতিষ্ঠাতা তথা সভাপতি। ইতিপূর্বে ইনি একাধিকবার ভারতের কেন্দ্রীয় সরকারে এবং মহারাষ্ট্র সরকারে মন্ত্রিত্বে অভিষিক্ত হয়েছেন। ইনি মহারাষ্ট্রের প্রাক্তন মুখ্যমন্ত্রী, ভারতের প্রাক্তন প্রতিরক্ষামন্ত্রী এবং বর্তমানে একাধারে ভারতের কৃষিমন্ত্রী, ক্রেতা সুরক্ষামন্ত্রী ও খাদ্য ও গণবণ্টনমন্ত্রী।
প্রকাশ কারাত
প্রকাশ কারাত (মলয়ালম: പ്രകാശ് കാരാട്ട്) হলেন ভারতের একজন কমিউনিস্ট রাজনীতিক। ইনি ৭ ফেব্রুয়ারি ১৯৪৮ সালে (সরকারি নথি অনুসারে, ১৯ অক্টোবর ১৯৪৭) বর্মার রেঙ্গুনে জন্মগ্রহণ করেন। তিনি ১১ এপ্রিল ২০০৫ থেকে ১৯ এপ্রিল ২০১৫ সাল পর্যন্ত ভারতের কমিউনিস্ট পার্টি (মার্ক্সবাদী)-র সাধারণ সম্পাদক ছিলেন।
প্রকাশ কারাত বার্মার লেতপাদানে ১৯৪৮ সালের ৭ ফেব্রুয়ারি জন্মেছিলেন। তার পিতা বার্মা রেলওয়েতে কেরানির চাকরি করতেন এবং সেখানেই ব্রিটিশ রাজত্বে চাকুরি খুঁজে পেয়েছিলেন। 
তিনি বিশিষ্ট কমিউনিস্ট রাজনীতিবিদ ও ভারতের কমিউনিস্ট পার্টি (মার্ক্সবাদী)-র পলিট ব্যুরোর সদস্য বৃন্দা কারাত কে বিবাহ করেন।
স্বর্ণকমল দত্ত
স্বর্ণকমল দত্ত একজন ভারতীয় বাঙালি অভিনেত্রী ৷ পশ্চিমবঙ্গের দ্বিতীয় বৃহত্তম শহর হাওড়াতে এক বনেদী পরিবারে তার জন্ম ৷ ২০০৫ সালে চলচ্চিত্র শিল্পে পদার্পন করেন ৷ তাঁর প্রথম মুক্তিপ্রাপ্ত ছায়াছবি হল "জীবন সাথী" ৷ এছাড়া তাঁর অভিনীত অন্যান্য ছায়াছবিগুলির মধ্যে রয়েছে "লাল রঙের দুনিয়া", "মল্লিকবাড়ী" ইত্যাদি ৷ এছাড়া নানা টেলিভিসান ধারাবাহিকেও তিনি অভিনয় করেছেন ৷ এগুলির মধ্যে "নানা রঙের দিনগুলি", "সাহিত্যের সেরা সময়", "একদিন প্রতিদিন", "অন্দরমহল", "বন্ধন" ও "খেলা" অন্যতম ৷
বসুন্ধরা রাজে
বসুন্ধরা রাজে সিন্ধিয়া হলেন ভারতের বিশিষ্ট রাজনীতিক এবং রাজস্থানের প্রাক্তন তথা বর্তমান মুখ্যমন্ত্রী। ২০০৩ সালে ইনি রাজস্থানে ভারতীয় জনতা পার্টির হয়ে নির্বাচনে প্রতিদ্বন্দিতা করেন এবং প্রথম মহিলা মুখ্যমন্ত্রী হিসেবে নির্বাচিত হন।
অশোক গহলোত
অশোক গহলোত (হিন্দি: अशोक गहलोत) হলেন বিশিষ্ট ভারতীয় রাজনীতিক এবং বর্তমানে রাজস্থানের মুখ্যমন্ত্রী।
মেনকা গান্ধী
মেনকা গান্ধী (জন্ম- ২৬ অগস্ট ১৯৫৬) হলেন বিশিষ্ট ভারতীয় রাজনীতিক, পশু-অধিকার কর্মী, পরিবেশকর্মী এবং প্রভাবশালী রাজনৈতিক ব্যক্তিত্ব প্রয়াত সঞ্জয় গান্ধীর স্ত্রী।
রাহুল গান্ধী
রাহুল গান্ধী (; ; জন্ম ১৯ জুন, ১৯৭০) হলেন একজন ভারতীয় রাজনীতিবিদ। তিনি আমেঠি লোকসভা কেন্দ্রের সাংসদ। তিনি ভারতীয় জাতীয় কংগ্রেসের বর্তমান সভাপতি।
দিল্লির সেন্ট কলম্বাস স্কুলে ভর্তি হন পরবর্তীতে দুন স্কুলে পড়েন ১৯৮১ থেকে ১৯৮৩ পর্যন্ত। ১৯৮৯ সালে দিল্লির সেন্ট স্টিফেন্স কলেজে স্নাতক স্তরে ভর্তি হন ও পরবর্তীতে হার্ভার্ড বিশ্ববিদ্যালয়-এ পড়াশুনা করতে চলে যান। ১৯৯১ সালে তার বাবা , ভারতের তৎকালীন প্রধানমন্ত্রী রাজীব গান্ধী-র হত্যা হলে নিরাপত্তাজনিত কারণে তাকে রাউল ভিন্সি ছদ্দনামে ফ্লোরিডা-র রোলিন্স কলেজে স্থানান্তরিত করা হয়। সেখানেই ১৯৯৪ সালে কলা বিভাগে স্নাতক পাশ করেন। পরবর্তীতে ১৯৯৫ সালে দর্শনে স্নাতকোত্তর করতে ট্রিনিটি কলেজ, কেমব্রিজ-এ ভর্তি হন।
প্রিয়ঙ্কা বঢরা
প্রিয়ঙ্কা বঢরা (হিন্দি: प्रियंका वढरा "প্রিয়াঙ্কা ভাঢারা") (জন্ম- ১২ জানুয়ারি ১৯৭২) হলেন একজন বিশিষ্ট ভারতীয় রাজনীতিক এবং নেহরু-গান্ধী পরিবারের অন্যতমা সদস্যা।
প্রয়াত প্রধানমন্ত্রী রাজীব গান্ধী এবং ভারতীয় জাতীয় কংগ্রেসের বর্তমান সভানেত্রী ও সংযুক্ত প্রগতিশীল জোটের চেয়ারপার্সন সনিয়া গান্ধীর দ্বিতীয় সন্তান হলেন প্রিয়ঙ্কা বঢরা।
ইনি নয়াদিল্লির মডার্ন স্কুল, কনভেন্ট অব জিসাস অ্যান্ড মেরি থেকে বিদ্যালয় স্তরের শিক্ষালাভ করেন এবং দিল্লি বিশ্ববিদ্যালয় থেকে মনস্তত্ত্ব বিষয়ে ডিগ্রি প্রাপ্ত হন।
প্রিয়ঙ্কার পিতা প্রয়াত রাজীব গান্ধী, পিতামহী প্রয়াতা ইন্দিরা গান্ধী এবং প্রপিতামহ জওহরলাল নেহরু তিনজনেই ভারতের প্রধানমন্ত্রীর পদাভিষিক্ত হয়েছিলেন। এতদ্ব্যতীত জওহরলাল নেহরুর পিতা মতিলাল নেহরু ছিলেন ভারতের স্বাধীনতা সংগ্রামের বিশিষ্ট নেতা।
প্রিয়রঞ্জন দাশমুন্সি
প্রিয়রঞ্জন দাশমুন্সি হলেন ভারতের চতুর্দশ লোকসভার একজন অন্যতম সদস্য। ইনি ভারতীয় জাতীয় কংগ্রেসের প্রার্থী হিসেবে ২০০৪ সালে পশ্চিমবঙ্গের রায়গঞ্জ লোকসভা কেন্দ্র থেকে নির্বাচিত হন।
বরুণ গান্ধী
বরুণ গান্ধী (ভূতপূর্ব নাম: ফিরোজ বরুণ গান্ধী) হলেন একজন ভারতীয় রাজনীতিক এবং নেহরু-গান্ধী পরিবারের অন্যতম সদস্য। ইনি বিশিষ্ট রাজনীতিকদ্বয় প্রয়াত সঞ্জয় গান্ধী ও শ্রীমতি মেনকা গান্ধীর একমাত্র পুত্র এবং প্রাক্তন প্রধানমন্ত্রী প্রয়াতা ইন্দিরা গান্ধীর পৌত্র।
অমর সিংহ (রাজনীতিবিদ)
অমর সিংহ (হিন্দি: अमर सिंह) (জন্ম- ২৭ জানুয়ারি ১৯৫৬) হলেন ভারতের উত্তর প্রদেশ রাজ্যের একজন বিশিষ্ট রাজনীতিক এবং সমাজবাদী পার্টির অন্যতম প্রতিষ্ঠাতা। ইনি বর্তমানে সমাজবাদী পার্টির সাধারণ সম্পাদক এবং ভারতীয় সংসদের উচ্চতর কক্ষ রাজ্যসভার সদস্য। ইনি প্রখ্যাত চিত্রতারকা অমিতাভ বচ্চন এবং বিশিষ্ট শিল্পপতি অনিল অম্বানীর বিশেষ ঘনিষ্ঠ বন্ধু।
২০০৮ সালে মার্কিন যুক্তরাষ্ট্রের সঙ্গে পরমাণু চুক্তির বিরোধিতা করে যখন ভারতের শাসক জোট ইউ.পি.এ-র উপর থেকে
বামপন্থী দলগুলি সমর্থন প্রত্যাহার করে নেয় তখন থেকেই অমর সিংহ জাতীয় রাজনীতিতে একটি পরিচিত মুখ হয়ে ওঠেন। সেইসময় তাঁর রাজনৈতিক দল সমাজবাদী পার্টি তাদের ৩৯ জন সাংসদ নিয়ে মনমোহন সিংহ সরকারকে সমর্থনের জন্য এগিয়ে আসে।
অমর সিংহ তাঁর বিভিন্ন মন্তব্যের জন্য বহুবার বিতর্কের কেন্দ্রে চলে এসেছেন। ২০০৮ সালের ২২ জুলাই তিনি অভিযোগ করেন যে উত্তর প্রদেশের মুখ্যমন্ত্রী কুমারী মায়াবতী তাঁর দলের অর্থাৎ সমাজবাদী পার্টির ৬ জন সাংসদকে অপহরণ করে নয়াদিল্লির উত্তর প্রদেশ ভবনে আটক করেন। পরবর্তীকালে উল্লিখিত ৬ সাংসদ সংসদে আস্থা ভোট চলাকালীন দলীয় সিদ্ধান্তের বিরুদ্ধাচরণ করার অপরাধে সমাজবাদী পার্টি থেকে বহিষ্কৃত হন।
ধীরুভাই অম্বানী
ধীরজলাল হীরাচন্দ অম্বানী (সিন্ধি: धीरजलाल हीराचंद अंबानी) (২৮ ডিসেম্বর, ১৯৩২, - ৬ জুলাই ২০০২), যিনি ধীরুভাই নামেই খ্যাত (সিন্ধি: धीरूभाई) হলেন একজন ভারতীয় শিল্পপতি এবং রিলায়েন্স ইন্ডাস্ট্রিজ এর প্রতিষ্ঠাতা।
দরজা
দরজা বা ফটক হলো অভ্যন্তরীন পরিসর 
ও বহিঃপরিসর, এই দুয়ের ভেতর গমনাগমনের জন্য দেয়ালে অবস্থিত ছিদ্র, যা সাধারণত সাত ফুট উচু এবং প্রয়োজন ভেদে চওড়া হয়ে থাকে। দরজার মুখে চৌকাঠ লাগিয়ে তাতে পাল্লা সংযোগ করা হয়, যেন প্রয়োজনে দরজা বন্ধ বা খোলা যায়। এই পাল্লা স্লাইডিং বা সুইং দুই রকমই হতে পারে। সুইঙের পাল্লা সংখ্যা এক বা একাধিক হতে পারে এবং সেই সংখ্যা দিয়েই তার নামকরণ করা হয়। রিভলভিং দরজা আর একটি বিশেষ টাইপ দরজার।
বাংলাদেশের স্থাপনাতে প্রাচীন কাল থেকেই দুই পাল্লা বিশিষ্ট সুইং দরজা ব্যবহার হয়ে আসছে। তবে তৈরি এবং ব্যবহার উপযোগীতার কারণে এখন বাসা বাড়ী বা এ্যাপার্টমেন্ট ভবনে একপাল্লার সুইং দরজাই বেশি ব্যবহৃত হয়। স্লাইডিং দরজা সাধারণত বড় বড় বিপণী বিতান বা বাণিজ্যিক ভবনে ব্যবহৃত হয় বেশি। অবাসিক ভবনে শোয়ার জায়গা থেকে লাগোয়া বারান্দাতে যাওয়ার জন্য স্লাইডিং দরজা ইদানিং বেশ জনপ্রিয়তা পেয়েছে কারণ সেক্ষেত্রে দরজাটি জানালার কাজও করে। আর রিভলভিং দরজা সাধারণত পার্ক বা উন্মুক্ত পরিসরে ব্যবহার করা হয়। নির্মাণ উপকরণ হিসাবে কাঠ, লোহা, এ্যালুমিনিয়ান আর গ্লাসের ব্যবহারই বেশি। দরজা কোন পরিসরের নিরাপত্তা এবং গোপনীয়তা নিশ্চিত করে।
দেয়াল
সাধারণত দেয়াল একটি স্থায়ী অবকাঠামো যা কোন একটি জায়গা বা পরিসরকে সুনির্দিষ্ট করে এবং তার নিরাপত্তা নিশ্চিত করে। ইমারতের উলম্ব বা ভার্টিকাল অনুসঙ্গকে সাধারণ ভাবে দেয়াল বলা যায়। দেয়ালের কারণেই ইমারতের গড়ন বা ফর্ম তৈরি হয়। ভবনের কাঠামোর দায়িত্বও দেয়াল বহন করতে পারে যদি না তা সুউচ্চ হয়। কাঠামোর দায়িত্ব পালন করা দেয়ালকে লোড বিয়ারিং দেয়াল বলে। বিভিন্ন পরিসর আলাদা করাও দেয়ালের অন্যতম কাজ। প্রাচীন কালে রোদে শুকানো ইট, কাঠ, বাশ, পাথর ইত্যাদি দিয়ে দেয়াল তৈরি করা হতো। পরবর্তীতে আগুনে পোড়ানো ইটের ব্যবহার হয়েছে প্রচুর এবং তা প্রায় সব সভ্যতাতেই। বর্তমানে কংক্রিটের দেয়াল বেশ জনপ্রিয় হয়ে উঠেছে।
জানালা এবং দরজা দেয়ালের গুরুত্বপূর্ণ অনুষঙ্গ। দেয়াল এবং ছাদের সমন্বয়ে যে অভ্যন্তরীন পরিসর তৈরি করা হয় তাতে আলো, বাতাস চলাচলের মাধ্যম হল জানালা। আর দরজা হল উক্ত পরিসরে মানুষ বা অন্যান্য উপাদান অনা নেওয়ার মাধ্যম।
বাংলাদেশ স্থপতি ইনস্টিটিউট
বাংলাদেশ স্থপতি ইনস্টিটিউট (ইংরেজি: Institute of Architects Bangladesh), বাংলাদেশে কর্মরত স্থপতিদের পেশাদারী সংগঠন। স্থপতি মাজহারুল ইসলাম এর প্রতিষ্ঠাতা সভাপতি ছিলেন। স্থাপত্য বিষয়ে স্নাতক ডিগ্রীধারী যে কোন ব্যক্তি এই সংগঠেন সদস্য পদের জন্য আবেদন করতে পারেন। সংগঠনটি বাংলাদেশে স্থাপত্য পেশার মান উন্নত করতে বাংলাদেশ সরকারের বিভিন্ন সংস্থা ও বিভিন্ন প্রতিষ্ঠানের সাথে কাজ করে থাকে।
রাজউক এবং সিডিএ এর অন্তর্ভুক্ত এলাকাতে কোন নতুন বিল্ডং বা ইমারত তৈরি করতে হলে তা অবশ্যই এই সংগঠনের সদস্য স্থপতিদের দ্বারা নকশা করা হতে হয়।
বাংলাদেশ স্থপতি ইনস্টিটিউট ১৯৭২ সালের ২৫শে ফেব্রুয়ারি ঢাকায় প্রতিষ্ঠিত হয়। ১৯৭১ সালে বাংলাদেশের স্বাধীনতা যুদ্ধে বিভিন্ন ভবন ও স্থাপনার ক্ষতি সাধন হয় এবং বিজয় অর্জনের ৩ মাসের মধ্যে যুদ্ধ বিদ্ধস্থ দেশের অবকাঠামো উন্নয়নের জন্যই মূলত এটি প্রতিষ্ঠা করা হয়েছিল।
১,৯০০ এর বেশি লাইসেন্সধারী স্থপতি এই সংগঠনের সদস্য।
পেশাদারী অভিজ্ঞতার উপর ভিত্তি করে এই সংগঠনের তিন ধাপের সদস্যপদ রয়েছে,
অধ্যয়নরতদের জন্যও রয়েছে ছাত্র সদস্য নামে একটি বিষয়শ্রেণী।
হৃতিক রোশন
হৃতিক রোশন (পাঞ্জাবি: ਰਿਤੀਕ ਰੋਸ਼ਨ, , জন্ম: ১০ জানুয়ারি, ১৯৭৪) হলেন একজন ভারতীয় অভিনেতা। তিনি বলিউড চলচ্চিত্রে অভিনয় করেন। হৃতিক সর্বাধিক জনপ্রিয় ভারতীয় সেলিব্রিটিদের মধ্যে অন্যতম। চলচ্চিত্র পরিচালক রাকেশ রোশনের পুত্র হৃতিক বিভিন্ন ধরনের চরিত্রে অভিনয় করেছেন এবং এক দক্ষ নৃত্যশিল্পী হিসেবেও খ্যাতি অর্জন করেছেন। তিনি ভারতের সর্বাধিক পারিশ্রমিক-প্রাপ্ত অভিনেতাদের অন্যতম। ছ’টি ফিল্মফেয়ার পুরস্কার সহ বহু পুরস্কার জয় করেছেন হৃতিক।
হৃতিক প্রায়শই তাঁর বাবা রাকেশ রোশনের সঙ্গে কাজ করে থাকেন। ১৯৮০-এর দশকে বেশ কয়েকটি ছবিতে হৃতিক শিশুশিল্পী হিসেবে ছোটোখাটো চরিত্রে অভিনয় করেছিলেন। পরে রাকেশ রোশন পরিচালিত চারটি ছবিতে সহকারী পরিচালক হিসেবেও কাজ করেন তিনি। "কাহো না... পেয়্যার হ্যায়" (২০০০) ছবিতে তিনি প্রথম বার প্রধান চরিত্রে অভিনয় করেন। এই ছবিটি বক্স-অফিসে সাফল্য অর্জন করেছিল এবং এতে অভিনয় করে হৃতিক বেশ কয়েকটি পুরস্কারও পেয়েছিলেন। ২০০০ সালে টেররিজম ড্রামা "ফিজা" এবং ২০০১ সালে এনসেম্বল মেলোড্রামা "কভি খুশি কভি গম..." ছবি দু’টি তাঁকে বিশেষ খ্যাতি অর্জনে সাহায্য করে। কিন্ত তাঁর অভিনীত পরবর্তী কয়েকটি ছবি সাফল্য অর্জনে ব্যর্থ হয়।
২০০৩ সালে "কোই... মিল গায়া" নামে একটি কল্পবিজ্ঞান চলচ্চিত্রে অভিনয় করে হৃতিক দু’টি ফিল্মফেয়ার পুরস্কার (শ্রেষ্ঠ অভিনেতা ও সমালোচকদের বিচারে শ্রেষ্ঠ অভিনেতা) পান। এই ছবিটি তাঁর অভিনয় জীবনের মোড় ঘুরিয়ে দেয়। এই ছবিটির দু’টি সিকোয়েল নির্মিত হয়: "কৃষ" (২০০৬) ও "কৃষ ৩"। এই দু’টি ছবিতেও নামভূমিকায় অভিনয় করেন হৃতিক এবং ছবি দু’টিও প্রভূত সাফল্য অর্জন করেছিল। ২০০৬ সালে অ্যাডভেঞ্জার চলচ্চিত্র "ধুম ২"-এ তিনি এক চোরের ভূমিকায় অভিনয় করেছিলেন। ২০০৮ সালে ঐতিহাসিক রোম্যান্স "যোধা আকবর" ছবিতে মুঘল সম্রাট আকবরের ভূমিকায় এবং ২০১০ সালে "গুজারিশ" নামে এক ড্রামা চলচ্চিত্রে এক কোয়াড্রিপ্লেজিক চরিত্রে অভিনয়ের জন্য তিনি সর্বত্র প্রশংসা অর্জন করেন। এরপরেও তাঁর অভিনীত ড্রামা চলচ্চিত্র "জিন্দগি না মিলেগি দোবারা" (২০১১), রিভেঞ্জ চলচ্চিত্র "অগ্নিপথ" (২০১২) ও অ্যাকশন কমেডি চলচ্চিত্র "ব্যাং ব্যাং!" (২০১৪) সাফল্য অর্জন করে।
হৃতিক মঞ্চেও অভিনয় করেছেন। "জাস্ট ড্যান্স" (২০১১) অনুষ্ঠানের মাধ্যমে তিনি প্রথম টেলিভিশনে উপস্থিত হন। এই অনুষ্ঠানের বিচারক হিসেবে তিনিই হয়ে ওঠেন ভারতীয় টেলিভিশনের সর্বাধিক পারিশ্রমিক-প্রাপ্ত চলচ্চিত্র তারকা। অভিনয়ের পাশাপাশি হৃতিক একাধিক দাতব্য ক্রিয়াকাণ্ডের সঙ্গেও জড়িত রয়েছেন। সেই সঙ্গে একাধিক ব্র্যান্ড ও উৎপাদিত সামগ্রীর হয়ে বিজ্ঞাপন করেছেন এবং নিজস্ব ক্লোদিং লাইনও সর্বসমক্ষে এনেছেন। হৃতিক বিবাহ করেছিলেন সুজান খানকে। তাঁদের দুই পুত্রসন্তান বর্তমান। হৃতিক ও সুজানের বৈবাহিক সম্পর্ক চোদ্দো বছর স্থায়ী হয়েছিল।
উত্তর ইউরোপ
উত্তর ইউরোপ () ইউরোপ মহাদেশের উত্তরভাগে অবস্থিত দেশগুলির সামষ্টিক নাম। জাতিসংঘ নিচের দেশ ও অধীনস্থ অঞ্চলগুলিকে উত্তর ইউরোপের অন্তর্গত মনে করে:
উপরের সংজ্ঞানুযায়ী নর্ডীয় রাষ্ট্রগুলি উত্তর ইউরোপের একটি অংশ গঠন করেছে।
সিন্ধু প্রদেশ
সিন্ধু প্রদেশ (সিন্ধি ভাষায়: سنڌ) পাকিস্তানের চারটি প্রদেশের একটি। এখানে ঐতিহাসিকভাবে সিন্ধি জাতির লোকদের বাস। ভারত-পাকিস্তান ভাগের পরে ভারত থেকে আগত অনেক অভিবাসী মুসলমানও এখানে বাস করে। সিন্ধু প্রদেশের উত্তরে ও পশ্চিমে পাকিস্তানের বেলুচিস্তান প্রদেশ, উত্তরে পাকিস্তানের পাঞ্জাব প্রদেশ, দক্ষিণ-পূর্বে ও পূর্বে ভারতের গুজরাট ও রাজস্থান অঙ্গরাজ্যদ্বয়, এবং দক্ষিণে আরব সাগর। এখানে প্রচলিত তিনটি প্রধান ভাষা হল সিন্ধি, উর্দু ও সিরাইকি।
শিবরাজ পাটিল
শিবরাজ বিশ্বনাথ পাটিল (জন্ম- ১২ অক্টোবর ১৯৩৫) হলেন একজন ভারতীয় রাজনীতিবিদ এবং বর্তমানে রাজ্যসভার সদস্য।
পূর্ণ অ্যাজিটক সাংমা
পূর্ণ অ্যাজিটক সাংমা (১ সেপ্টেম্বর, ১৯৪৭ - ৪ মার্চ, ২০১৬) হলেন একজন ভারতীয় রাজনীতিবিদ। ইনি লোকসভার প্রাক্তন অধ্যক্ষ এবং জাতীয়তাবাদী কংগ্রেস পার্টির অন্যতম প্রতিষ্ঠাতা।
নবীন পট্টনায়ক
নবীন পট্টনায়ক () হলেন একজন ভারতীয় রাজনীতিবিদ এবং বর্তমানে ওড়িশার মুখ্যমন্ত্রী। ইনি ওড়িশার প্রাক্তন মুখ্যমন্ত্রী বিজু পট্টনায়কের পুত্র।
গোপালকৃষ্ণ গান্ধী
গোপালকৃষ্ণ গান্ধী (জন্ম- ২২ এপ্রিল ১৯৪৫) হলেন বিশিষ্ট ভারতীয় বুদ্ধিজীবী এবং বর্তমানে পশ্চিমবঙ্গের রাজ্যপাল। ইনি মহাত্মা গান্ধীর পৌত্র, দেবদাস গান্ধী ও লক্ষ্মী গান্ধীর পুত্র এবং চক্রবর্তী রাজগোপালাচারীর দৌহিত্র।
দেশ টিভি
দেশ টিভি ২৬ মার্চ ২০০৬ বাংলাদেশ মহান স্বাধীনতা দিবসে যাত্রা শুরু করে। এটি বাংলাদেশের একটি উপগ্রহ-ভিত্তিক বাংলা চ্যানেল।নাইন এন্ড এ হাল্ফ
কলিং বেল
ইসলামী সঙ্গীত
ইসলামী সঙ্গীত হল ইসলাম সম্বন্ধীয় মুসলমান ধর্মীয় সঙ্গীত। বাংলা ভাষাতে ইসলামী গানের জনক কাজী নজরুল ইসলাম ।
উল্লেখযোগ্য নাশিদ শিল্পীদের মধ্যে রয়েছেন:
সুখ্যাত সুফী গায়কদের মধ্যে রয়েছেন:
সুখ্যাত ইসলামী সঙ্গীত গায়কদের মধ্যে রয়েছেন:
সুখ্যাত সুরকার:
জানকীবল্লভ পট্টনায়ক
জানকীবল্লভ পট্টনায়ক (ওড়িয়া : ଜାନକୀ ବଲଭ ପଟନାଵକ) হলেন ভারতীয় জাতীয় কংগ্রেসের একজন বিশিষ্ট নেতা এবং ওড়িশার প্রাক্তন মুখ্যমন্ত্রী।
অশোক চহ্বাণ
অশোক শঙ্কররাও চহ্বাণ (মরাঠি : अशोक चव्हाण) (জন্ম- ২৮ অক্টোবর ১৯৫৮) হলেন বিশিষ্ট ভারতীয় রাজনীতিবিদ এবং মহারাষ্ট্রের বর্তমান মুখ্যমন্ত্রী। ২০০৮ সালের মুম্বই সন্ত্রাসের পর মহারাষ্ট্রের তদানীন্তন মুখ্যমন্ত্রী শ্রী বিলাসরাও দেশমুখ পদত্যাগ করেন এবং অশোক চহ্বাণ তাঁর স্থলাভিষিক্ত হন। ৫ ডিসেম্বর ২০০৮ তারিখে ইনি তাঁর দল ভারতীয় জাতীয় কংগ্রেসের অভ্যন্তরে মুখ্যমন্ত্রী হিসেবে মনোনীত হওয়ার পর ৮ ডিসেম্বর শপথ গ্রহণ করেন।
শ্রীমান পৃথ্বীরাজ
শ্রীমান পৃথ্বীরাজ ১৯৭৩ খ্রিস্টাব্দে মুক্তিপ্রাপ্ত একটি বাংলা চলচ্চিত্র। এর মুখ্য ভূমিকায় অভিনয় করেছিলেন অয়ন বন্দ্যোপাধ্যায় এবং মহুয়া রায়চৌধুরী। চলচ্চিত্রটি পরিচালনা করেছিলেন তরুণ মজুমদার।
শ্রীমান পৃথ্বীরাজ তরুণ মজুমদার পরিচালিত অন্যতম সফল একটি চলচ্চিত্র। ভারতের প্রাক স্বাধীনতা যুগের প্রেক্ষাপটে দুই সদ্যবিবাহিত কিশোর কিশোরীর সরল প্রেমকাহিনী তুলে ধরা হয়েছে। যা বিনোদন এবং শৈল্পিক দিক থেকে অনবদ্য হয়ে উঠেছে। একদিকে আছেন উৎপল দত্ত অভিনীত একটি চরিত্র যে ব্রিটিশদের কাছ থেকে রায়বাহাদুর পাবার জন্য মরিয়া হয়ে উঠেছে অন্য দিকে বিশ্বজিৎ অভিনীত অপর একটি স্বদেশী চরিত্র যে ইংরেজদের শিক্ষা দেবার জন্য উদগ্রীব।
ভারতের স্বাধীনতা সংগ্রামের মৃদু প্রেক্ষাপটে ছবিটি নির্মিত হলেও ছবির মূল দৃষ্টি পড়েছে তার কিশোর নায়কের উপরে। তার নানা রকমের দুষ্টুমি এবং বাড়ি থেকে পালিয়ে যাওয়ার পরে তার বিয়ে এবং বিয়ের পরে তার কিশোরী স্ত্রীর সাথে পরিচয় ও আস্তে আস্তে দুজনে দুজনকে চেনা এবং তাদের নিজেদের দায়িত্ব সম্পর্কে সচেতন হয়ে ওঠা তা সবই পরিচালক অনবদ্য দক্ষতায় ফুটিয়ে তুলেছেন। ছবিটি একটি সার্থক কমেডি হয়ে উঠেছে যা দর্শকের মনে নির্মল আনন্দের খোরাক যোগায়।
ছবিটিতে বেশ কিছু গান আছে যা সুন্দর ভাবে ক্যামেরাবন্দী করা হয়েছে।
খুলনা মেডিকেল কলেজ
খুলনা মেডিকেল কলেজ বাংলাদেশের খুলনা শহরে অবস্থিত একটি চিকিৎসাবিজ্ঞান শিক্ষা প্রতিষ্ঠান। এটি খুলনা বিভাগের মধ্যে প্রথম সরকারী মেডিকেল কলেজ। ১৯৯২ সালে এ শিক্ষা প্রতিষ্ঠানটি প্রতিষ্ঠিত হয়। বর্তমানে স্নাতক পর্যায়ে প্রায় ৯০০ ছাত্রছাত্রীর পাশাপাশি স্নাতকোত্তর পর্যায়ের প্রশিক্ষনও প্রদান করা হচ্ছে। এছাড়া এখানে চিকিৎসাবিজ্ঞানের বিভিন্ন বিষয়ে স্বল্পকালীন কোর্স ও প্রশিক্ষন চালু আছে।
কে-২২ সাম্প্রতিক স্নাতক ব্যাচের এর সাথে কে-২৩, কে-২৪, কে-২৫, কে-২৬ এবং কে-২৭ সেশন রয়েছে। সর্বশেষ ভর্তি হওয়ার ব্যাচ কে-২৮ যারা ২০১৮-১৯ সেশনে ভর্তি হয়েছে।
পালামৌ জেলা
পলামু বা পালামৌ ভারতের ঝাড়খণ্ড রাজ্যের অন্তর্গত একটি জেলা।
বেটলা জাতীয় উদ্যান
পালামৌ দেশের পিছিয়েপরা জেলাগুলির মধে ২৫০ তম(মোট ৬৪০ টি জেলার মধে)|পালামৌর ডাল্টগনজে কয়লা খনি রয়েছে ফলে এখানে কয়লা খনি ভিত্তিক শিল্প গড়েউঠেছে|
পালামৌ জেলায় আশুরি ভাষাতে কথা বলে ৭০০০ জন। জেলাটির ভাষাসমূহের পাইচিত্রটি নিম্নরূপ-
পালামৌ জেলায় প্রচলিত ভাষাসমূহের পাইচিত্র তালিকা নিম্নরূপ -
প্রজা রাজ্যম্ দল
প্রজা রাজ্যম্ (তেলেগু : ఫ్రజా రాజ్యం) হল ভারতের অন্ধ্রপ্রদেশ রাজ্যে গঠিত একটি আঞ্চলিক রাজনৈতিক দল। ২০০৮ সালের ২৬ অগস্ট বিখ্যাত তেলেগু চলচ্চিত্রাভিনেতা চিরঞ্জীবী এই রাজনৈতিক দলটি প্রতিষ্ঠা করেন।
একাত্তরের চিঠি
একাত্তরের চিঠি ১৯৭১ সালে বাংলাদেশের মুক্তিযুদ্ধ চলাকালীন সময়ে লেখা ৮২ টি চিঠির একটি সংকলন। দৈনিক প্রথম আলো ও গ্রামীনফোনের উদ্যোগে চিঠিগুলো সংগ্রহ করা হয়। সংকলনটি প্রথম প্রকাশিত হয় চৈত্র ১৪১৫, মার্চ ২০০৯ এ। সালাউদ্দীন আহমদের নেতৃত্বে সম্পাদনা পবিষদে আরও ছিলেন আমিন আহম্মেদ চৌধুরী, রশীদ হায়দার, সেলিনা হোসেন এবং নাসির উদ্দীন ইউসুফ।
অম্বিকা সোনি
অম্বিকা সোনি (জন্ম- ১৩ নভেম্বর ১৯৪৩) হলেন বিশিষ্ট ভারতীয় রাজনীতিবিদ। তিনি ভারতের কেন্দ্রীয় পর্যটন এবং সংস্কৃতি মন্ত্রী ছিলেন। ইনি ভারতীয় জাতীয় কংগ্রেসের অন্যতমা নেত্রী এবং পাঞ্জাব থেকে নির্বাচিত রাজ্যসভার সদস্যা।
রাণী রাসমণি
রাণী রাসমণি (২৬ সেপ্টেম্বর, ১৭৯৩ – ১৯ ফেব্রুয়ারি, ১৮৬১) ছিলেন কলকাতার জানবাজারের বাসিন্দা প্রসিদ্ধ মানবদরদি জমিদার। তিনি দক্ষিণেশ্বর কালীবাড়ির প্রতিষ্ঠাত্রী এবং রামকৃষ্ণ পরমহংসের অন্যতমা পৃষ্ঠপোষক।
রাণী রাসমণি তাঁর বিবিধ জনহিতৈষী কাজের জন্য খ্যাতি অর্জন করেছিলেন। তিনি তীর্থযাত্রীদের সুবিধার্থে সুবর্ণরেখা নদী থেকে পুরী পর্যন্ত একটি সড়ক পথ নির্মাণ করেন। কলকাতার অধিবাসীদের গঙ্গাস্নানের সুবিধার জন্য তিনি কলকাতার বিখ্যাত বাবুঘাট, আহিরীটোলা ঘাট ও নিমতলা ঘাট নির্মাণ করেন। ইম্পিরিয়াল লাইব্রেরি (অধুনা ভারতের জাতীয় গ্রন্থাগার) ও হিন্দু কলেজ (অধুনা প্রেসিডেন্সি বিশ্ববিদ্যালয়) প্রতিষ্ঠাকালে তিনি প্রভূত অর্থসাহায্য করেছিলেন।
১৭৯৩ সালের ২৬ সেপ্টেম্বর অধুনা উত্তর চব্বিশ পরগনা জেলার হালিশহরের কোনা গ্রামে এক দরিদ্র কৃষিজীবী মাহিষ্য পরিবারে রাণী রাসমণির জন্ম হয়। তিনি ছিলেন অসামান্যা সুন্দরী। মাত্র এগারো বছর বয়সে কলকাতার জানবাজারের ধনী জমিদার বাবু রাজচন্দ্র দাসের সঙ্গে তাঁর বিবাহ হয়। স্বামীর মৃত্যুর পর তিনি স্বহস্তে তাঁর জমিদারির ভার তুলে নেন এবং অত্যন্ত দক্ষতার সঙ্গে তা পরিচালনা করতে থাকেন। ব্যক্তিগত জীবনে রাণী রাসমণি এক সাধারণ ধার্মিক বাঙালি হিন্দু বিধবার মতোই সরল জীবনযাপন করতেন।
= জনহৈতষী কাজ =
একবার ইংরেজ সরকার গঙ্গায় জেলেদের মাছ ধরার উপর জলকর আরোপ করে। নিরুপায় হয়ে জেলেরা রাণী রাসমণির কাছে গেলে রাণী রাসমণি ইংরেজ সরকারকে ১০ হাজার টাকা কর দিয়ে মুসুড়ি থেকে মোটিয়াবুরুজ এলাকার সমস্ত গঙ্গা জমা নেন এবং রশি টানিয়ে জাহাজ ও নৌকা চলাচল বন্ধ করে দেন। এতে ইংরেজ সরকার আপত্তি করলে রাসমণি বলেন যে, জাহাজ চলাচল করলে মাছ অন্য জায়গায় চলে যাবে ফলে জেলেদের ক্ষতি হবে। এই অবস্থায় ইংরেজ সরকার রাণী রাসমণির ১০ হাজার টাকা ফেরত দেয় এবং জলকর তুলে নেয়।
একবার এক নীলকর সাহেব মকিমপুর পরগণায় প্রজাদের উপর উৎপীড়ন শুরু করলে রাণী রাসমণি তা বন্ধ করেন। তিনি ১ লক্ষ টাকা খরচ করে টোনার খাল খনন করেন। এতে মধুমতী নদীর নবগঙ্গার সংযোগ ঘটে। সোনাই, বেলিয়াঘাটা ও ভবানীপুরে তিনি বাজার স্থাপন ও কালীঘাট নির্মাণ করেন।
ধর্মচর্চার জন্য দক্ষিণেশ্বরে কালী মন্দির তিনিই নির্মাণ করেন।
১৮৬১ সালের 19 ফেব্রুয়ারি তাঁর জীবনাবসান হয়।
সরলা দেবী চৌধুরানী
সরলা দেবী চৌধুরানী (৯ সেপ্টেম্বর, ১৮৭২- ১৮ আগস্ট, ১৯৪৫) (যিনি সরলা ঘোষাল নামেও পরিচিত) হলেন ঊনবিংশ শতাব্দীর শেষার্ধ এবং বিংশ শতাব্দীর প্রথমার্ধের বিশিষ্ট বাঙালি বুদ্ধিজীবী। ইনি ১৯১০ সালে এলাহাবাদে ভারতের প্রথম মহিলা সংগঠন ভারত স্ত্রী মহামণ্ডল প্রতিষ্ঠা করেন। ভারতীয় নারীদের উন্নয়নের স্বার্থে স্ত্রীশিক্ষা সহ অন্যান্য বিবিধ কর্মসূচি গ্রহণ করে এই সংগঠন ভারতের বিভিন্ন প্রান্তে শাখা বিস্তার করে।এবং চুরি ডাকাতি করেন।
১৮৭২ খ্রিস্টাব্দে কলকাতায় বিশিষ্ট রাজনীতিবিদ জানকীনাথ ঘোষাল এবং বাংলার প্রথম মহিলা ঔপন্যাসিক ও রবীন্দ্রনাথের অগ্রজা স্বর্ণকুমারী দেবীর সন্তান হিসেবে জন্মগ্রহণ করেন সরলা দেবী। পিতার বিলাত প্রবাসকালে জোড়াসাঁকো ঠাকুরবাড়িতে তাঁর শৈশব কাটে। বেথুন স্কুলে ভর্তি হয়ে কবি কামিনী রায়, লেডি অবলা বসু প্রথুখের সাথি হন। ১৮৮৬ সালে এন্ট্রান্স ও ১৮৯০ সালে ইংরেজিতে অনার্সসহ বিএ পরীক্ষায় মেয়েদের মধ্যে সর্বোচ্চ নম্বর পেয়ে 'পদ্মাবতী স্বর্ণপদক' লাভ করেন।
তাঁর রচিত গ্রন্থগুলো হচ্ছে,
অক্ষয় তৃতীয়া
অক্ষয় তৃতীয়া (ইংরেজি: Akshaya Tritiya) হল চান্দ্র বৈশাখ মাসের শুক্লাতৃতীয়া অর্থাৎ শুক্লপক্ষের তৃতীয়া তিথি। হিন্দু ও জৈন ধর্মাবলম্বীদের কাছে এটি একটি বিশেষ তাৎপর্যপূর্ণ তিথি। এই শুভদিনে জন্ম নিয়েছিলেন বিষ্ণুর ষষ্ঠ অবতার পরশুরাম। বেদব্যাস ও গণেশ এই দিনে মহাভারত রচনা আরম্ভ করেন। এদিনই সত্য যুগ শেষ হয়ে ত্রেতাযুগের সূচনা হয়। এদিনই রাজা ভগীরথ গঙ্গা দেবীকে মর্ত্যে নিয়ে এসেছিলেন। এদিনই কুবেরের তপস্যায় তুষ্ট হয়ে মহাদেব তাঁকে অতুল ঐশ্বর্য প্রদান করেন। এদিনই কুবেরের লক্ষ্মী লাভ হয়েছিল বলে এদিন বৈভব-লক্ষ্মীর পূজা করা হয়।
এদিন থেকেই পুরীধামে জগন্নাথদেবের রথযাত্রা উপলক্ষে রথ নির্মাণ শুরু হয়। "অক্ষয়" শব্দের অর্থ হল যা ক্ষয়প্রাপ্ত হয় না। বৈদিক বিশ্বাসানুসারে, এই পবিত্র তিথিতে কোন শুভকার্য সম্পন্ন হলে তা অনন্তকাল অক্ষয় হয়ে থাকে। কেদার-বদ্রী-গঙ্গোত্রী-যমুনোত্রীর যে মন্দির ছয়মাস বন্ধ থাকে এইদিনেই তার দ্বার উদঘাটন হয়। দ্বার খুললেই দেখা যায় সেই অক্ষয়দীপ যা ছয়মাস আগে জ্বালিয়ে আসা হয়েছিল।
আধুনিককালে এই তিথিতে সোনার বা রূপার গয়না কেনা হয়। মনে করা হয়, এই শুভ তিথিতে রত্ন বা জিনিসপত্র কিনলে গৃহে শুভ যোগ হবে।
সুখ-শান্তি ও সম্পদ বৃদ্ধি হবে, এই আশাতেই এদিন মানুষ কিছু না কিছু কিনে থাকেন।
অক্ষয় তৃতীয়ার ফর্দঃ এদিন অনেক বাড়িতেই পুজো করা হয়। অনেকেই জানেন না যে এই পুজোতে কী কী লাগবে। তাই এই পুজোর জন্য যা যা উপকরণ দরকার, তার একটি ফর্দ দেওয়া হল।
যেমন- সিদুঁর, পঞ্চগুঁড়ি, পঞ্চগর্ব্য, তিল, হরিতকী, ফুল, দুর্ব্বা, তুলসি, বিল্বপত্র, ধূপ, প্রদীপ, ধূনা, মধুপর্ক বাটি ২,
আসনাঙ্গুরীয় ২, দই, মধু, চিনি, ঘি, পুজোর জন্য কাপড় ১, শাটী ১, নৈবেদ্য ২,কুচো নৈবেদ্য ১, সভোজ্য জলপূর্ণ ঘট ১, বস্ত্র ১, পাখা ১, দক্ষিণা।
সংস্কৃত ভাষায়, "অক্ষয়" (अक्षय) শব্দটি "সমৃদ্ধি, প্রত্যাশা, আনন্দ, সাফল্য", "ত্রিত্য" অর্থ "তৃতীয়", "অর্থে অবিস্মরণীয়, চিরস্থায়ী, সর্বদা নিকৃষ্টতম"। হিন্দু ক্যালেন্ডারে ভাস্কাকের বসন্ত মাসের "তৃতীয় চন্দ্র দিন" এর নামকরণ করা হয়, এটি যেদিন পালন করা হয়।
মজমু-ই-ইউসুফি
মজমু-ই-ইউসুফি ইউসুফ আলী খান রচিত চারটি গ্রন্থের অন্যতম একটি গ্রন্থ যা ১৭৬৪ খৃস্টাব্দে রচিত হয়ে। ৩৩৬ পাতার এই গ্রন্থটি ফার্সি ভাষায় রচিত এবং এতে ১৭৬০-৬১ থেকে ১৭৬৫-৬৭ খৃস্টাব্দ (হিজরী ১১৭৪ থেকে ১১৮০) পর্যন্ত পূর্ব ভারতের রাজনৈতিক ঘটনাবলীর সঠিক ধারাবাহিক বর্ণনা পাওয়া যায়। এতে আরও আছে নাদির শাহ এর ভারত আক্রমণ সম্পর্কিত ঘটনার বর্ণনা এবং লেখকের নিজের জীবনের দিনপঞ্জিতে উল্লেখিত রয়েছে নবাব মীর কাসিমের সঙ্গে লেখকের পাটনা গমনের চমকপ্রদ ঘটাবলির ইতিহাস। বিংশ শতাব্দীর দ্বিতীয় পাদের শেষ দিকে পাটনা কলেজের অধ্যাপক সৈয়দ হাসান আসকারী এ গ্রন্থটির অনুসন্ধান পান। মজমু-ই-ইউসুফি গ্রন্থটি মোটামুটি ভাবে ৩২টি পরিচ্ছেদে বিভক্ত। লেখক ২০তম পরিচ্ছেদ ছাড়া অন্য সকল পরিচ্ছেদেরই শিরোনাম দিয়েছেন।
ভারতীয় জনসংঘ
ভারতীয় জনসঙ্ঘ ভারতের একটি বিশেষ হিন্দুত্ববাদী রাজনৈতিক সংগঠন যার অস্তিত্বকাল ১৯৫১ থেকে ১৯৮০ সাল এবং পরবর্তীকালে এই সংগঠনটিই ভারতীয় জনতা পার্টি নামক ভারতের একটি অন্যতম রাজনৈতিক দলে রূপান্তরিত হয়।
১৯৫১ খ্রিস্টাব্দের ২১ অক্টোবর প্রখ্যাত রাজনীতিবিদ ডঃ শ্যামাপ্রসাদ মুখোপাধ্যায় দিল্লিতে রাষ্ট্রীয় স্বয়ংসেবক সঙ্ঘের সঙ্গে ঐকমত্য্যের ভিত্তিতে প্রতিষ্ঠা করেন ভারতীয় জনসঙ্ঘ।
ইউসুফ আলী খান
ইউসুফ আলী খান আঠারো শতকের অন্যতম ঐতিহাসিক, যিনি তার "তাইখ-ই-বঙ্গালা-ই-মহাবত জঙী" গ্রন্থের জন্য বেশি পরিচিত। তার আরও তিনটি গ্রন্থ হল, "মজমু-ই-ইউসুফি", "হাদিকত-উস্‌-সফা" ও "ফার্সি কবিদের একটি তায্‌কির"।
জয়ললিতা জয়রাম
জয়ললিতা জয়রাম (তামিল : ஜெயலலிதா ராம்) (২৪ ফেব্রুয়ারি, ১৯৪৮ - ৫ ডিসেম্বর, ২০১৬) হলেন তামিল নাড়ুর প্রাক্তন মুখ্যমন্ত্রী।রাজনীতিতে নামার পর উপাধি পান ‘পুরাচ্চি থালাইভি’। অর্থাৎ, ‘বিপ্লবী নেতা’
১৯৬১ থেকে ১৯৮০ সাল পর্যন্ত ১৪০টি সিনেমায় অভিনয় করেন তিনি।
জয়ললিতা জয়রাম প্রায় তিন মাস(৭৪দিন) চিকিৎসাধীন থাকার পর চেন্নাইয়ের অ্যাপোলো হাসপাতালে তিনি ৫ ডিসেম্বর, ২০১৬ সালে শেষ নিশ্বাস ত্যাগ করেন।
ট্রান্সফরমার
ট্রান্সফরমার বা ট্রান্সফর্মার একটি গতিহীন নিশ্চল বৈদ্যুতিক যন্ত্র (কোনো গতিশীল যন্ত্রাংশ নাই) যা বিদ্যুৎ শক্তিকে একটি বৈদ্যুতিক বর্তনী থেকে অপর একটি বৈদ্যুতিক বর্তনীতে একই কম্পাংকে স্থানান্তর করে। এ.সি. (Alternating Current) ব্যবস্থায় কম ভোল্টেজকে বেশি ভোল্টেজে বা বেশি ভোল্টেজকে কম ভোল্টেজে রূপান্তর করার জন্য ট্রান্সফর্মার ব্যবহৃত হয়। কম থেকে বেশি ভোল্টেজে রূপান্তরের জন্য ব্যবহৃত ট্রান্সফর্মারকে "স্টেপ-আপ ট্রান্সফর্মার" বা "উচ্চধাপী ট্রান্সফর্মার" এবং বেশি থেকে কম ভোল্টেজে রূপান্তরের জন্য ব্যবহৃত ট্রান্সফর্মারকে "স্টেপ-ডাউন ট্রান্সফরমার" বা "নিম্নধাপী ট্রান্সফর্মার" বলা হয়।
ট্রান্সফর্মারে মূলত দুটি অংশ থাকে:
একটি কাচা লোহার আয়তাকার মজ্জা বা কোর-এর দুই বিপরীত বাহুতে তার পেঁচিয়ে ট্রান্সফরমার তৈরি করা যায়। কোরের যে বাহুতে পরিবর্তী প্রবাহ বা বিভব (এ.সি.) প্রয়োগ করা হয় তাকে মুখ্য কুণ্ডলী বলে। আর যে কুণ্ডলীতে পরিবর্তী বিভব আবিষ্ট হয় তাকে গৌণ কুণ্ডলী বলে। স্টেপ-আপ (উচ্চধাপী) ট্রান্সফর্মারে প্রাইমারি কয়েলের চেয়ে সেকেন্ডারি কয়েলের পাক সংখ্যা বেশি থাকে। আর স্টেপ-ডাউন (নিম্নধাপী) ট্রান্সফর্মারে প্রাইমারি কয়েলের চেয়ে সেকেন্ডারি কয়েলের পাক সংখ্যা কম থাকে।
ট্রান্সফরমার-এর কর্মদক্ষতা নির্ভর করে ২টি উপাদানের উপর
তাই ট্রান্সফরমার এর কর্মদক্ষতা নির্ণয় করার জন্য উক্ত দুটি বিষয় পুর্ণভাবে নির্ণয় করে জানতে হয়। শক্তি বণ্টনের ক্ষেত্রে ব্যবহৃত ট্রান্সফর্মার-এর প্রথমা সব সময় উৎসের সাথে সংযুক্ত থাকে এবং ২৪ ঘন্টাই উৎস থেকে সরবরাহ পেয়ে থাকে। তাই উক্ত স্থান পরিমাপ করে ২৪ ঘন্টার বহিরাগত শক্তির মান জানা যায়। কিন্তু দিতীয়া সব সময় চালিতর সাথে সংযুক্ত থাকে, আর ২৪ ঘন্টার প্রবেশিত শক্তির মান ৩টি বিষয়ের সমষ্টির উপর নির্ভর করে:
সারাদিনের কর্মদক্ষতা = {২৪ ঘন্টার বহিরাগত শক্তি ÷ (২৪ ঘন্টার বহিরাগত শক্তি + ২৪ ঘন্টার কোরক্ষয় + কপারক্ষয়)} × ১০০
চৌম্বক ক্ষেত্র
চৌম্বক ক্ষেত্র (Magnetic Field) হল, কোন চুম্বক যেখানে অবস্থান করে সেখানে তার চারিদিকে যতদূর পর্যন্ত তার বলের প্রভাব (সে আকর্ষণ জনিতও হতে পারে, আবার বিকর্ষণ জনিতও হতে পারে) বিস্তৃত থাকে, সেই অঞ্চল।
তত্ত্বগত ভাবে, একটি চৌম্বক ক্ষেত্র অসীম দূর পর্যন্ত বিস্তৃত। তবে, শনাক্তকরণের জন্য ব্যবহৃত পরীক্ষা ব্যবস্থার সীমাব্ধতার জন্য এবং পরিবেশের অন্যান্য চৌম্বক ক্ষেত্র-এর উপস্থিতির জন্য ( যেমন ভূ -চৌম্বক ক্ষেত্র ) কার্যক্ষেত্রে কোন চৌম্বক ক্ষেত্র একটি সীমিত সীমা পর্যন্ত বিস্তৃত বলে ধরা হয়।